‘First Time’ Makan Sedap Sangat, Wanita Kongsi Resipi Ikan Siakap Masak Asam Jawa Ala Thai

Ada ikan siakap tapi tak tahu nak masak apa? Bosan juga asyik masak ikan siakap 3 rasa kan. Jom cuba masak Ikan Siakap Masak Asam Jawa ala Thai ni pula.
Sekali cuba pasti akan jatuh cinta sebab rasa dia sedap sangat! Perkongsian resipi di bawah telah dikongsi oleh Puan Suhana Mohd Khalid.
Menurutnya, menu tersebut pertama kali dicuba ketika di Langkawi. Bila balik rumah, sampai teringat-ingat sebab terlampau sedap. Jom kita sama-sama cuba buat nanti ya!
Baca juga: Resipi Ikan Siakap Stim Limau Yang Lembut & Wangi, Nak Lagi Sedap Kena Lebihkan ‘1 Bahan’ Ini
RESIPI IKAN SIAKAP MASAK ASAM JAWA ALA THAI
Bahan-bahan tumis:

Bawang merah
Bawang putih
Halia
Cili padi
Sos tiram
Sos tomato
Gula melaka
Tomato
Air asam jawa secukupnya
Gula
Garam
Serbuk perasa

Cara-cara membuatnya:

Lumurkan kunyit, garam dan tepung jagung pada ikan. Goreng sehingga masak dan garing. Angkat dan ketepikan sementara membuat kuahnya.

Tumis bawang merah, bawang putih, halia dan cili padi.
Tambah sos tiram, sos tomato, gula melaka dan tomato.
Masukkan juga air asam jawa secukupnya.
Perasakan dengan gula, garam dan serbuk perasa. Kacau rata.
Sedia untuk dicurahkan ke atas ikan.

Mudah je kan caranya? Nanti kita cuba masak sama-sama ya. Confirm suami dan anak-anak suka! Selamat mencuba.
Kredit: Suhana Mohd Khalid


Resipi Ikan Siakap Rebus Thai, Nak Lagi Padu, Kuah Kena Pedas!

Aneka resipi ikan siakap yang kita boleh cuba. Salah satunya adalah resipi ikan siakap rebus Thai.
Hidangan ini lengkap dengan rasa pedas, masam, masin dan manis. Memang cukup rasa.
Cara memasak menu ini juga cukup mudah. Malah ada 2 cara yang boleh dipilih mengikut selera anda.
Pertama, anda boleh kukus atau rebus ikan bersama bahan-bahan kuah atau boleh masak ikan secara berasingan dengan kuahnya.
Resipi Ikan Siakap Rebus Thai
BAHAN-BAHAN (kuantiti boleh ubah ikut cita rasa):

2 ekor ikan siakap – dibersihkan
8 ulas bawang putih – kisar kasar
10-15 biji cili merah dan hijau – kisar kasar
6-8 biji tomato ceri
2-3 biji limau nipis – ikut masam yang disukai
2 tangkai daun ketumbar
Kicap cair n
Mushroom sauce
Sos ikan
Air asam jawa
Serbuk limau nipis
Garam secukup rasan
Gula kabung thai
Gula secukupnya
Mushroom seasoning

CARA MEMASAK:
1. Rebus ikan bersama kicap cair. Masukkan juga akar ketumbar. Boleh juga guna teknik kukus, ikan ini akan lebih enak.

2. Bila ikan sudah masak, toskan tetapi jangan buang air rebusan ya. Angkat dengan berhati-hati supaya isi ikan tidak terlerai. Letak dalam pinggan hidangan.

3. Ambil air rebusan ikan tadi dan campurkan dengan cili merah, cili hijau dan bawang putih yang dikisar kasar.
PERINGATAN: Buang biji cili supaya tidak memudaratkan kesihatan.

4. Masukkan sos ikan thai. Boleh sesuaikan jumlahnya ikut cita rasa.
5. Kemudian masukkan sos cendawan. Sos cendawan ni sangat wangi. Biasanya orang Thailand akan guna ketika pesta makan sayur.
6. Masukkan air asam jawa.
7. Masukkan kesemua bahan-bahan perasa. Jika mahu rasa lebih sedap, boleh lebihkan bahan-bahan ikut selera masing-masing.

8. Tambahkan tomato ceri, daun ketumbar dan jus limau nipis ikut tahap kemasaman yang anda suka.
9. Kuah Thai Pedas siap disediakan. Tuang kuah ke atas ikan.

10. Ikan Siakap Rebus Thai sedia untuk dinikmati.

Kredit: Zat Hernani
Baca juga: Cara Buat Ikan Siakap Sambal Kicap Pedas Thai, Sedap Macam Restoran Thai T20


Resipi Ikan Siakap Sambal Kicap Pedas Thai, Guna Bahan Mudah Tapi Rasa Macam ‘Kayangan’

Sejak akhir-akhir ini, aneka resipi ikan siakap telah tular di laman sosial Facebook. Salah satunya adalah resipi ikan siakap sambal kicap pedas Thai ini.
Cara membuat dan bahan yang digunakan juga sangat mudah. Tapi sedap dia terasa macam makan di restoran Thai.
Nak cuba buat? Lihat saja resipi perkongsian oleh Liza Idris di bawah.
Cara Buat Ikan Siakap Sambal Kicap Pedas Thai
Cara-cara penyediaan:
1. Bersihkan ikan siakap, kelar serong ke belakang. Bedakkan dengan garam, kunyit dan tepung jagung.

2. Panaskan minyak, goreng ikan yang dah siap dibedak tadi. Angkat dan ketepikan dulu. Bukan disisihkan.

3. Kisar 1 biji bawang besarm 5 ulas bawang putih dan [email protected] biji cili api. Panaskan minyak dan tumis bahan kisar sampai kekuningan. Saya guna balik sedikit minyak ikan goreng tadi.

4. Masuk 2 sudu cili kisar. Kacau dan biar cili masak sedikit. Bahasa mudahnya, pecah minyak.

5. Masuk 5 sudu besar kicap.

6. Letak 2 sudu besar cuka dan kacau.

7. Masuk 1 cawan air.

8. Masuk bunga kubis dan carrot. Kacau dan kacau lagi sampai sayur dah lembut sedikit.

9. Perasakan dengan maggie cukup rasa.

10. Tabur daun bawang dan ketumbar. Kacau dan kacau lagi.

11. Siap!

12. Tuangkan ke atas ikan siakap. Selamat mencuba!

Kredit: Liza Idris


Resipi Ikan Siakap Stim Limau Yang Lembut & Wangi, Nak Lagi Sedap Kena Lebihkan ‘1 Bahan’ Ini

Menu Ikan Siakap Stim Limau ini sangat sedap! Kombinasi rasa pedas, masam dan masin memang sekata dan sempurna.  Siapa yang gemarkan lauk pauk yang banyak kuah, anda boleh lebihkan kuantiti air.
Caranya sangat mudah dan sebijik sama macam kita makan di restoran Thailand. Nak ratah pun puas hati sebab masak sendiri. Jom cuba resipi perkongsian oleh Oren Misaki di bawah.
Baca juga: Resipi Ikan Siakap Sambal Kicap Pedas Thai, Guna Bahan Mudah Tapi Rasa Macam ‘Kayangan’
CARA BUAT IKAN SIAKAP STIM LIMAU
Bahan-bahan:

Ikan siakap
Garam
Jus limau
Halia
Serai
Batang daun ketumbar

Bahan-bahan sos:

Bawang putih – cincang halus
Halia sedikit
Cili padi – cincang halus
Cili besar – hiris (optional sbb cili padi guna cket je.. x pedas sgt)
Serai – hiris dalam 2 batang
Air setengah cawan
Jus limau nipis suku cawan
Kiub ayam- half kiub je
Gula melaka – lebih kursang besar 2 ibu jari
Garam (optional)
Sos ikan – sesudu kecik
Tepung jagung cket – bancuh dengan air
Daun ketumbar – lagi banyak lagi sedap

Cara-cara:

Lumurkan garam dan jus limau pada ikan siakap. Letakkan halia, serai dan batang daun ketumbar dalam perut ikan yang sudah dibelah. Kukus sekejap dalam 10 hingga 15 minit bergantung pada saiz ikan.
Sambil tunggu ikan siap dikukus, jom kita buat sos.
Mula-mula tumis bawang putih, halia, serai dan cili sehingga naik bau. Masukkan air dan jus limau.
Tunggu sehingga mendidih. Kemudian masukkan kiub ayam, gula melaka, garam dan sos ikan. Tambah kuantiti bahan tertentu mengikut citarasa masing-masing.
Akhir sekali masukkan air tepung jagung, kacau sehingga sedikit pekat. (jangan terlalu pekat)
Matikan api. Masukkan daun ketumbar. (lagi banyak lagi sedap!)
Siram atas ikan yang dikukus tadi. Siap!

Kredit: Oren Misaki


Resipi Ikan Stim Ala Nyonya Sedap & Isi Lembut, 4 Langkah Je Dah Siap!

Biasanya kita selalu masak ikan stim halia, stim limau saja kan? Apa kata kali ini jom cuba resipi lain pula seperti ikan stim ala nyonya ini.
Uniknya masakan ini boleh menggunakan apa-apa jenis ikan yang ada. Tapi biasanya orang menggunakan ikan siakap, ikan talapia atau ikan jenahak kerana isinya yang banyak.
Kalau ada yang nak cuba masak, ikut saja resipi hasil perkongsian oleh Florence Jonathan di bawah. Selamat mencuba!
Cara Buat Ikan Stim Ala Nyonya Simple & Sedap
Bahan-bahan:

1 ekor ikan yang telah dibersihkan (boleh guna mana-mana ikan seperti talapia)
Garam, gula secukupnya
Sayur-sayuran (optional)

Bahan kisar:

3 ulas bawang putih
1 labu bawang merah besar
2 batang serai
1 inci halia
3 biji cili merah besar
2 biji cili padi (ikut masing-masing)
1 inci kunyit hidup
1 kuntum bunga kantan
Sos ikan secukupnya
Jus limau nipis secukupnya (atau guna setengah biji lemon)

Cara-cara:
1. Satukan semua bahan kisar, kisar semuanya sehingga lumat.
2. Tumis sehingga wangi dan pecah minyak.

3. Kemudian perasakan dengang garam dan gula secukupnya.
4. Lumurkan ke atas ikan dan kukus sehingga masak.

Selamat mencuba!

Kredit: Florence Jonathan


Resipi Jejari Kentang Cheese, Mudah Dan Ekpres!

 PENULIS
myResipi

 KATEGORI
Artikel

 POSTED ON
2020-08-17 18:37:28

Setiap pagi, ibu-ibu terutamanya suri rumah pasti sudah terpacak di dapur untuk membuat sarapan untuk seisi keluarga. Menu-menu seperti nasi goreng, mee goreng dan cekodok sudah menjadi kebiasaan di pagi hari. Jadi, inilah masanya untuk ibu-ibu mencuba resipi mudah ini buat hidangan sarapan iaitu Jejari Kentang Cheese. Ikuti perkongsian daripada Aleen Aireish menerusi laman Facebook.

Kredit: Aleen Aireish

Bahan-bahan:

500 gram kentang
1 cawan tepung jagung
1 sudu makan susu tepung
5 keping cheddar cheese (dipotong kecil)
Garam halus
Daun bawang
Daun sup (dihiris halus)

Cara-cara:

Kupaskan semua kentang yang disediakan dan basuh sebersih-bersihnya. Kemudian, kukus kentang tersebut sehingga masak.

Kredit: Lifestyle Okezone

Selepas semua kentang masak, keluarkan dan lenyekkan kentang sehingga teksturnya halus. Ketepikan seketika.

Kredit: Siraplimau

Kemudian, masukkan semua bahan-bahan lain dan gaulkan hingga sebati dan menjadi seperti doh.

Kredit: CikPuanMasitah

Untuk bentuk, terpulang mengikut citarasa anda sendiri sama ada untuk membuatnya dalam bentuk memanjang atau bulat.

Kredit: CikPuanMasitah

Setelah selesai membentuk, panaskan minyak dan goreng kentang sehingga warna nampak kekuningan.

Kredit: Aleen Aireish

Siap! Mudah saja kan? Pasti anak-anak pun turut berselera menjamunya. Selamat mencuba!


Resipi Jejari Kentang Cheese Untuk Kudapan Anak, Guna Bahan Mudah Je!

Jom cuba resipi jejari kentang cheese ini. Sesuai dijadikan kudapan untuk anak-anak tak kira untuk sarapan pagi atau minum petang.
Bahan-bahan dan cara penyediaannya juga sangat mudah untuk dicuba. Teksturnya juga sangat rangup selepas siap digoreng. Lagi sedap dicicah dengan sos cili. Jom cuba!
Baca juga: Jejari Roti Bersalut Tepung, Guna 2 Bahan Ini Je Dan Memang Sedap!
Cara Buat Jejari Kentang Cheese
Bahan-bahan:

2 biji kentang
½ cawan tepung
¼ cheese cheddar
Serbuk perasa
Telur
Serbuk roti

Cara-cara:
1. Kupas kentang dan rebus sehingga ianya empuk. Bila dah masak, angkat kentang dan lenyekkan sehingga betul-betul hancur.
2. Kemudian, masukkan tepung jagung, cheese dan serbuk perasa. Gaul sehingga semuanya menjadi sebati.
3. Bila dah sebati, masukkan dalam plastik dan lenyekkan supaya sama tebal seperti buat nasi impit.
4. Simpan dalam peti sejuk bahagian beku sehingga ia keras.
5. Bila dah keras elok, keluarkan dari plastik. Nak mudah, koyakkan saja plastik.
6. Potong secara memanjang mengikut saiz kesukaan anda.

7. Celupkan dalam telur dan salut menggunakan serbuk roti.

8. Goreng sehingga garing dan rangup, jangan sampai hitam.
9. Siap untuk dihidangkan, selamat mencuba!

Kredit: Pn Fara En Lana
Baca juga: Cara Buat Jejari Ayam Homemade ‘Isi Padat’, Lagi Sihat Tanpa Bahan Pengawet


Resipi Jeruk Betik Yang Bikin Ketagih, Sekejap Je Habis Makan Sebalang!

Ramai tak yang suka makan jeruk betik? Jika tidak tahu cara membuatnya, mari kami tunjukkan cara-cara membuat jeruk betik yang mudah.
Untuk membuat jeruk betik, kita memerlukan buah betik yang cukup tua dan isi kekuningan supaya hasilnya nanti lembut dan manis.
Sekali cuba buat pasti takkan beli dah! Maklumlah, jika dibuat secara homemade lebih diyakini. Mari kita cuba buat menggunakan resipi hasil perkongsian dari Musyahadah di bawah.
Resipi Jeruk Betik Yang Bikin Ketagih
Baca juga: Bukan Hanya Boleh Cegah Sembelit, Ini 10 Khasiat Buah Tembikai Yang Anda Perlu Tahu
Bahan-bahan:

Betik mengkal (kuning sedikit)
8 biji asam boi warna oren
2 cawan air
1 cawan gula
1 cawan cuka
1/2 sudu teh kapur

Cara-cara:
1. Rebus asam boi bersama gula. Kalau nak manis, lebihkan kurang. Jika sebaliknya, kurangkan gula. Biarkan menggegak selama 6 minit.
2. Apabila warna sudah hampir berwarna oren, masukkan cuka mengikut cita rasa. Masak sekejap dan boleh tutup api. Sejukkan.

3. Kupas betik, potong setebal duit syiling tau mengikut suka seperti dalam gambar di bawah.

4. Cuci bersih dan rendam betik di dalam air kapur selama 5 minit. Kemudian buang air dan toskan.
5. Bila dah agak kering, masukkan ke dalam balang yang berisi air asam tadi.

6. Simpan di dalam peti sejuk dan sedia untuk dimakan. Selamat mencuba!

Kredit: Musyahadah Oo


Resipi Jus Tomato Yang Sihat, Amal Minum Selalu Elok Untuk Jantung

Salah satu petua kesihatan untuk menjaga jantung adalah dengan mengamalkan minum jus tomato. Buah tomato mempunyai banyak khasiatnya yang tersendiri, salah satunya adalah elok untuk jantung.
Jantung memainkan peranan yang sangat penting terhadap badan kita. Fungsi utama jantung ada untuk mengalirkan darah kaya oksigen ke seluruh bahagian tubuh.
Jika organ ini tidak dijaga dengan baik, boleh menyebabkan serangan jantung sekaligus menyebabkan kematian.
Jom baca lebih lanjut perkongsian perihal tomato dan jantung yang dikongsikan oleh Suzy Honey di bawah.
Sesiapa yang rasa jantung sudah nak tersumbat atau hendak jaga jantung rajin-rajinlah minum jus Tomato ya.
Tomato bukan sahaja bagus untuk kulit sahaja tetapi sebenarnya bagus untuk kesihatan jantung. Ianya di buktikan dengan kajian dan juga dengan “Doctrine of Signatures” iaitu bahagian dalam pada bentuk buah atau pokok menggambarkan sesuatu organ pada tubuh badan manusia.

Kebanyakan cara orang lama dahulu mengenal pasti khasiat kegunaan jenis buah atau pokok dari tanda-tanda itu. Ya lah, pada zaman dahulu bukannya kajian-kajian secara saintifik.
Tomato mengandungi komponen seperti lycopene, fenolik, flavonoid, vitamin C, dan vitamin E yang berfungsi sebagai agen antioksida juga antikanser.
Saya tidak suka makan buah tomato begitu sahaja jadi saya lebih suka tomato dibuat jus. Mudah untuk saya minum.
Cara buat jus tomato
Caranya mudah sahaja. Carilah tomato yang baik keadaannya dan pastikan rendam dengan air garam sekejap untuk buang racun- racun buah yang pasti di semburkan oleh penanamnya. Kecuali tomato yang di tanam sendiri.
Ambil tomato 2 biji dan saya campurkan blend dengan 1 ke 2 gelas susu segar rendah lemak ( low fat) dan kali ini saya memilih susu lebih protein untuk tulang sekali.

Blenderkan semua lepas itu terus diminum. Jangan dibiarkan lama.

Sudah pasti minuman yang kita buat sendiri selamat dan seusia juga jika mahu diberikan kepada anak- anak seisi keluarga. Sesekali apa salahnya paksa mereka minum untuk jaga kesihatan.

Sumber: Suzy Honey


Resipi Kacang Kuda Sambal Yang Bikin Ketagih, Sedap Makan Sambil Layan Movie

Kacang kuda sambal salah satu kudapan yang sedap dimakan sambil menonton televisyen. Rasanya yang manis, masin dan pedas pasti membuatkan kita tak sedar dah nak habis sebekas.
Asyik beli je, tidak ada salahnya kalau kita belajar kacang kuda ni. Kadang-kadang, kacang yang kita beli di kedai rasa dia kurang ‘umphh’. Jadi apa kata jom kita cuba buat sendiri di rumah. Tak susah mana pun cara membuatnya.
Kalau buat sendiri juga, kita boleh ubah suai rasa manis, masin dan pedas mengikut kesesuaian tekak masing-masing. Jom lihat resipi yang dikongsikan oleh Tuan Adriana Arissa di bawah.
Baca juga: Petua Kacang Hijau Cepat Lembut Tanpa Perlu Rendam & Rebus Lama. Ikut Je Cara Ni!
Resipi Kacang Kuda Sambal
Bahan-bahan:

Kacang kuda siap rebus
Bawang merah – mayang**
Bawang putih – mayang**
Cili kering -potong kasar**
Cili kisar**
Serbuk kari**
Daun kari**
Biji sawi**
Garam
Gula

Cara-cara:
1. Rendam kacang kuda selama 6 jam atau semalaman. Rendam bersama serbuk kunyit atau pewarna kuning.
2. Bila dah siap rendam, toskan air. Kemudian, rebus kacang bersama garam dan gula sehingga empuk.

3. Untuk membuat sambalnya pula, tumis semua bahan-bahan bertanda (**).
4. Tambah garam dan gula.
5. Kemudian masukkan kacang kuda. Gaul kesemuanya sehingga sambal kering.

6. Siap, selamat mencuba!

Kredit: Tuan Adriana Arissa


Resipi Kari Ayam Tanpa Santan Yang Unik Tapi Sedap, Kena Letak Daun Pandan & Bendi

Jom cuba resipi kari ayam tanpa santan yang unik tapi sedap. Resipi ini telah dikongsikan oleh seorang pengguna laman sosial Facebook.
Menurutnya, resipi ni diperolehi dari pelakon, Kenchana Dewi. Ada bahan yang jarang diletak iaitu daun pandan dan benti.
Kalau ada yang nak cuba, ikut saja resipi lengkap di bawah. Selamat mencuba!
Resipi Kari Ayam Tanpa Santan Yang Unik Tapi Sedap
Bahan-bahan:

Ayam 1/2 kg
4 sekawan
1 sudu jintan manis
1 biji bawang besar dimayang
Secekak cili kering cuci & potong2 buang biji
Segenggam daun kari
1 batang serai ketuk & koyakkan sikit
3 biji cili padi potong pendek
3-4 sudu serbuk kari ayam
1 sudu serbuk kunyit
2 sudu serbuk cili
1 ketul kiub ayam
Daun pandan
Kentang

Bahan kisar:

Halia besar ibu jari
Bawang putih 4 ulas
1 biji tomato
4 biji bawang merah
1 batang serai
3 biji cili padi

Cara-cara:
1. Tumis 4 sekawan dan 1 sudu jintan manis.

2. Masukkan pula bawang besar, cili kering, daun kari, serai dan cili padi. Tumis semua bahan sampai wangi.

3. Kisar semua bahan kisar.

4. Masukkan bahan kisar ke dalam tumisan tadi. Tumis lagi sampai naik minyak.

5. Masukkan ayam. Kacau sebati, biarkan ayam mengecut.

6. Masukkan serbuk kari ayam, serbuk kunyit, serbuk cili dan kiub ayam. Kacau sebati.

7. Letakkan daun pandan. Kemudian masukkan air, ikut selera nak pekat atau cair.

8. Masukkan kentang.

9. Biarkan mereneh sehingga kenyang dan ayam masak sekata. Waktu ini masukkan garam secukupnya.

10. Letakkan tomato atau bendi.

11. Perah lemon.

12. Kacau-kacau, siap! Selamat mencuba.

Kredit: Meong


Resipi Kari Ikan Kembung Mamak Style, Ikut Sukatan Ni Pasti Menjadi

Kalau anda peminat kari style mamak, boleh cuba resipi kari ikan kembung ala kedai mamak ni.
Maklumlah bila sebut je masakan kari, auto teringat kari kat mamak kan? Kari mamak ni sedap dia bukan biasa-biasa.
Dengan aroma kari yang menusuk, kuah yang pekat sememangnya sangat menggoda! Jom ikut resipi di bawah.
Kari Ikan Kembung Mamak Style
Bahan A:

Daun kari
Halba campur guna 1/2 peket sahaja (wajib ada kalau buat kari ikan)
Rempah 3 sekawan

Bahan B:

Halia sedikit
Bawang kecil 5 biji
Bawang putih 4 ulas

Kisar halus semua bahan B, jangan terlalu banyak air.
Bahan C:

Rempah kari ikan cap o 1 paket
Serbuk kunyit 1 sudu
Serbuk cili 2 sudu

Bancuh dengan air.
Bahan-bahan lain:

Ikan kembung 4 ekor
Tomato potong dadu 1 biji
Air asam jawa (jangan  banyak nanti masam)
Santan
Bendi/terung

Cara-cara:

Tumis bahan A sampai naik bau. Guna minyak dalam kuantiti yang agak banyak.
Bila dah naik bau, baru masukkan bahan B yang sudah dikisar.
Kacau sebati semua bahan, masukkan pula bahan C dan tumis sampai pecah minyak. Tumis bersama tomato yang sudah dipotong dadu sehingga semuanya sebati.
Masukkan pula air asam jawa, agak-agak nak kuah banyak mana. Jangan terlalu cair nanti tak sedap.
Kemudian tuangkan sedikit santan. Biarkan sehingga pecah minyak dan kuah jadi cantik macam ni.
Letakkan garam secukupnya. Kemudian bbleh letak bendi, tomato yang dibelah 4 mengikut cita rasa masing-masing.
Kuah kari akan rasa masam semasa tengah masak sebab air asam belum sebati. Lepas 1 jam semua rasa akan sebati.
Selamat mencuba!

Kredit: Siti Nor Azizah Rahim


Resipi Kari Telur Kentang, Kuah Pekat & Tak Muak. Rasa Memang Mantap!

Sedapnya, lama tak makan Kari Telur Kentang. Lagi-lagi kalau kuah pekat, memang umphh orang kata.
Bagi yang suka lauk ini, saudari De Norms ada berkongsikan resipi kari telur berkuah pekat dan tak muak.
Menurutnya juga, resipi ini ada kisahnya yang tersendiri di mana rakan kerjanya yang berbangsa India pernah meminta beliau memasak lauk ini kerasa rasanya yang mirip dengan masakan mendiang ibunya.
RESIPI KARI TELUR KENTANG
Bahan-bahan:

10 biji telur ayam (rebus)
5 biji kentang (kupas, belah 4, basuh & toskan)
10 batang daun kari (buang batang & cuci)
Bawang besar (kisar)
Bawang putih (kisar)
Halia (kisar)
1 kiub pati ayam
1 cawan minyak masak
5 sudu makan kari ayam jenama babas
3 sudu makan kari ikan jenama babas
4 sekawan (2 batang kayu manis, 4 kuntum bunga lawang, 4 biji bunga cengkih, 4 biji kecil buah pelaga)
2 keping kecil asam keping
1½ santan kotak (200gm)

Cara memasak:
1. Panaskan minyak masak.
2. Masukkan 4 sekawan, 8 sudu makan bawang besar kisar, 3 sudu makan bawang putih kisar dan 1½ sudu makan halia kisar.
3. Tumis dalam 5 minit menggunakan api kecil.
4. Masukkan daun kari, biarkan sehingga bau daun kari naik semerbak. Kacau sekali sekala dalam 10-15 minit.
5. Campurkan terlebih dahulu serbuk kari ayam dan ikan ke dalam mangkuk bersama sedikit air untuk sebatikan. Biar pekat dan cair. Kemudian, masukkan serbuk kari ayam babas dan serbuk kari ikan babas ke dalam periuk. Kacau rata.
6. Tambahkan minyak masak dalam 2-3 sudu makan. Kacau sentiasa sehingga pecah minyak untuk elakkan hangit. Api dapur sederhana. (ambil masa sikit nak tunggu pecah minyak).
7. Masukkan kentang yang sudah dibelah. Kacau guna sudip kayu leper supaya kenyang tidak hancur.
8. Hancurkan dan masukkan kiub pati ayam. Masukkan juga asam keping, kacau rata.
9. Bila kari dah pecah minyak, masukkan santan. Kacau sekali sekala sehingga santan pecah minyak.
10. Perasakan dengan garam.
11. Tunggu sehingga mendidih dan boleh masukkan telur rebus.

12. Dah boleh tutup api. Selamat mencuba!

Nota:

Sukatan bahan anggaran sahaja, boleh ubah ikut citarasa.
Bila dah siap masak, ambil tisu dapur untuk serap minyak atau guna senduk untuk keluarkan lebihan minyak dalam kari.

Kredit: De Norms Latorel
Baca juga: Rahsia Kari Ayam Pekat Likat, Ini ‘Step By Step’ Cara Membuatnya


Cara Mudah Buat Karipap Kampung Macam Orang Tua Dulu-Dulu, Sedap Dia Lain Macam

Sebenarnya mudah je nak buat karipap kalau ikut cara orang tua dulu-dulu. Kulit karipap kampung ni dia ‘berjerawat’, itulah yang buat ia jadi lebih sedap.
Makan panas-panas tersangatlah sedap, 3 4 biji pasti tak cukup. Jom cuba buat menggunakan resipi perkongsian dari Missz Amira di bawah:
“Dah puas makan donut, karipap jerawat inti kentang + ayam tumpang lalu. Karipap kampung cara orang tua dulu-dulu simple je, makan panas-panas confirm 3-4 biji sekali makan. Resipi 2 cawan tepung boleh lah sekali hadap 1 family.”

RESIPI KULIT KARIPAP
Bahan-bahan:

2 cawan tepung gandum
1 sb tepung beras
1/2 sb gula
1/2 sk garam
1 sb marjerin
3 sb minyak masak

Cara membuat:
1. Gaul rata semua bahan semua kecuali minyak dan marjerin.

2. Panaskan minyak sekejap dan masukkan marjerin sehingga cair, kemudian terus masukkan ke dalam tepung tadi masa panas-panas.

3. Gaul dengan senduk sehingga semuanya sebati dan jadi seperti serbuk roti. Masukkan 1/2 cawan air sejuk dari peti ais. Uli sebati.

4. Hasil doh yang sudah siap. Saya tak perap pun.

5. Sedia untuk digelek dan tekap karipap. Nak kelim guna tangan pun boleh, nak guna acuan pun boleh. Acuan ni beli dekat sh0pee “acuan karipap/dumpling maker”.

6. Inti dan tepung okay ngam-ngam cukup dapat banyak ni.

7. Goreng dalam minyak yang banyak dan panas. Api sederhana je.

RESIPI INTI KENTANG AYAM
Bahan-bahan inti:

1 biji bawang holland saiz kecil
3 biji kentang saiz biasa
1 ketul dada ayam saiz besar (banyak pun boleh)
1 sb rempah kari ayam/daging
2 cawan air
3 sb gula
1 sk garam

Cara membuat:
1. Panaskan sedikit minyak. Tumiskan bawang, ayam dan rempah kari ayam/daging.

2. Masukkan kentang, air, gula dan garam. Biarkan mendidih dan sehingga hampir kering. Bila dah hampir kering, kacau-kacau supaya rata sehingga kering sepenuhnya (guna air sederhana).

3. Hasil setelah kering. Saya suka kentang berbiji dan empuk begini je. Kalau suka  lembik, tambah air dan masak lebih lama.

Hasilnya, sedap makan panas-panas!


Resipi Karipap Sardin Paling Sedap, Sekali ‘Ngap’ Pasti Tak Cukup Satu!

Selain karipap inti ayam, daging dan kentang, karipap sardin juga ada peminatnya yang tersendiri.
Rupanya mudah saja nak buat sendiri karipap sardin di rumah. Baru puas hati, tiada lagi karipap ‘angin’.
Jom cuba buat menggunakan resipi yang dikongsi oleh Saudari Zaza Rahman di bawah.
Baca juga: Tips Buat Roti Goreng Sardin Yang ‘Rangup’, Kena Perah Sedikit Asam Limau
RESIPI KARIPAP SARDIN
Bahan inti sardin:

2 tin sardin (besar) – amik isi dan lenyek
2 labu bawang besar
3 bawang kecil
3 sudu cili boh
1 sudu kecil cili padi kisar (jika suka)
Minyak masak – menumis
Garam secukup rasa

Cara-cara:
1. Panaskan minyak. Tumis bawang yang sudah dihiris dadu sehingga naik bau. Kemudian masukkan cili boh dan isi sardin yang sudah dilenyek.
2. Masak sehingga sedikit kering. Perasakan dengan garam secukup rasa. Sejukkan inti sambil kita buat kulitnya pula.

Bahan kulit karipap:

1kg tepung gandum
9sb marjerin pelangi (240gm)
425ml air sejuk
1sk garam halus

Cara-cara:
1. Gaul tepung, garam dan marjerin sehingga menjadi seperti serbuk roti. Masukkan air dan uli sehingga tak melekat pada tangan.
2. Anggaran setiap satu doh adalah 20gram.

3. Gelek dan letakkan inti sardin. Kelim dengan kemas menggunakan acuan atau tangan.

4. Goreng sehingga masak dan keperangan.

5. Selamat mencuba!

Kredit: Zaza Rahman
Baca juga: Buat Sendiri Roti Kukus Viral, Dia Punya Lembut & Gebu Tak Boleh Bawa Bincang


Resipi Kek Batik Horlick Cheese, Rasa Memang Sedap & Tak Muak

Biasa selalu makan kek batik perisa coklat je kan? Rupanya ada banyak lagi perisa kek batik menarik yang boleh anda cuba buat di rumah nanti. Salah satunya adalah Kek Batik Horlick Cheese.
Mungkin ramai yang belum makan perisa kek batik horlick ni kan? Anda wajib cuba sebab rasanya serius sedap dan tak muak! Kalau buat ni, seisi keluarga pasti suka.
Kalau ada yang nak cuba, lihat resipi lengkap di bawah yang merupakan perkongsian oleh Arianna Kitchen. Selamat mencuba!
Resipi Kek Batik Horlick Cheese
Bahan-bahan:

Butter 400g
Susu Pekat setengah tin
Horlicks 1 pack kecil
Telur 2 biji
Air suku cawan
Biskut Marie 500g

Bahan-bahan topping:

Cream Cheese 300 gm
Susu Pekat 4 sudu
Whipping Cream anchor 1 cawan

Cara-cara:
1. Cairkan butter. Kemudian masukkan susu pekat dan horlick. Kacau sehingga sebati.

2. Masukkan pula telur dan esen vanilla. Kacau dengan cepat sehingga sebati. Letakkan juga sedikit air.
3. Akhir sekali masukkan biskut marie yang sudah dipatahkan. Gaul sehingga sebati.
4. Letakkan dalam loyang 10 inci yang sudah dilapik dengan baking paper. Padatkan adunan.

5. Untuk topping, kisar cream cheese dan susu pekat.
6. Putar whipping cream sehingga kembang. Masukkan campuran cheese dan susu pekat tadi, kacau sebati.
7. Letakkan di atas kek batik tadi. Ratakan dan sejukkan semalaman di dalam peti ais.

Sedia untuk dihidang, selamat mencuba!

Kredit: Arianna Kitchen


Resipi Kek Butter Moist Yang Lembut, Gebu & Sedap Sangat!

Sedapnya kek butter. Biasa beli je kan? Apa kata jom buat sendiri dengan menggunakan resipi kek butter moist di bawah.
Kek butter ini sangat gebu, lembut dan moist! Makan satu memang takkan cukup. Ibu-ibu boleh cuba buat nanti untuk minum petang bersama seisi keluarga tercinta.
Resipi Kek Butter Moist
Bahan-bahan:

150gm Butter (cairkan) nak sedap guna pure butter
170gm Gula castor (kak beha tak suka manis sangat)
210gm Tepung gandum (kak beha guna bakers choice)
5 biji telor (grade A)
50gm Ovallete
50ml susu full cream
1 sudu teh esen vanila
1/2 sudu teh baking powder

Cara-cara:

Satukan semua bahan dalam bekas kecuali butter.
Pukul menggunakan mixer dengan kelajuan tinggi sehingga kembang putih.
Akhir sekali masukkan butter yang dibiarkan sejuk sediit. Kaup balikkan dengan menggunakan spatula sehingga sekata.
Panaskan oven dahulu pada suhu 160°c pada suhu 5 minit.
Guna loyang 8×8 yang dialaskan dengan baking paper. Bakar selama 1 jam atau sehingga masak.
Keluarkan dan terbalikkan atas redai selama 10 minit.

Kredit: Sobehah Ramli


Resipi Kek Coklat Moist, Guna Bekas Kecil Comel Macam Ni Sesuai Untuk Niaga

Dah ramai yang jual kek coklat moist dalam bekas kecil comel macam ni. Kalian pun boleh cuba buat juga kalau ada yang mahu mula berniaga.
Nak buat untuk makan sendiri pun boleh, puas hati sekali buat dapat banyak. Boleh kongsi dengan jiran tetangga.
Ikut saja langkah demi langkah cara membuatnya yang dikongsi oleh Nasriah Ramli di bawah. Selamat mencuba ya!
Cara Buat Kek Coklat Moist
Bahan-bahan A:

Gula halus 1 cawan
Serbuk koko 1 cawan
Susu cair 1 cawan
Minyak masak (WAJIB ADA) 1 cawan
Susu pekat manis 1/2 cawan

(Satukan semua bahan A. Masak atas api kecil hingga larut)

Bahan-bahan B:

Tepung gandum 1 cawan
Soda bikarbonat 1 sudu teh
Baking powder 1 sudu teh

(Satukan bahan B. Ayakkan)
Bahan C:

3 biji telur
1 sudu teh esen vanilla

(Masukkan ke dalam blender. Kisar sampai putih)
Cara Memasak:

Masukkan bahan A ke dalam bahan B.
Kemudian masukkan bahan C. Guna pemukul(whisk) sahaja dan bancuh sehingga sebati dan tiada ketulan tepung.
Panaskan pengukus, tuang adunan di dalam bekas kecil seperti dalam gambar dan kukus selama 15 minit. Angkat dan sejukkan terlebih dahulu.

Resepi Topping Coklat:
Bahan-bahan:

Serbuk koko 1 cawan
1 cawan minyak ( masak/jagung/sayur)
Ssusu pekat 1 cawan
1/2 cawan susu cair

Cara-cara:

Satukan semua bahan dan masak dengan menggunakan teknik double-boiler. Masak hingga larut dan tidak berketul.
Angkat dan biarkan suam sedikit sebelum dituang ke atas kek.
Tabur coklat rice untuk hiasan.
Sedia untuk dinikmati.

Kredit: Nasriah Ramli
Baca juga: Kek Pisang Kukus Gebu Gebas, Rugi Tak Ikut Cara Mudah Dekat Sini


Resipi Kek Coklat Moist Kukus Basah-Basah Gebu, Guna Sukatan Cawan Pasti Jadi!

Resipi kek coklat moist kukus ini sememangnya sangat lembut dan gebu. Rasa kek yang kek yang lembut dan basah-basah gebu sememangnya boleh bikin ketagih!
Bukan saja sedap, cara membuatnya yang menggunakan sukatan cawan juga sangat mudah untuk dicuba oleh anda semua.
Jom cuba resipi perkongsian oleh Puan Ina Zuerina di bawah. Pasti menjadi!
CARA BUAT KEK COKLAT MOIST KUKUS
Bahan A:

1 cawan gula
1 cawan susu cair
1 cawan serbuk koko
1 cawan minyak masak
1/2 cawan susu pekat

Campurkan semua bahan A. Masak atas api kecil sehingga larut.
Bahan B:

1 cawan tepung gandum
1sk soda bikarbonat
1sk baking powder

Masukkan semua bahan dalam blender. Blend sampai putih.
Bahan C:

3 biji telur
1sk esen vanilla

Cara-cara:
1. Masukkan bahan A tadi ke dalam bahan B. Kemudian masukkan bahan C.
2. Kacau guna whisk sahaja sehingga sebati dan tiada ketulan tepung. Kemudian tuang ke dalam loyang.
3. Panaskan pengukus. Kemudian baru kukus sehingga masak selama 15 minit untuk bekas kecil atau 30 minit untuk bekas besar.

Bahan-bahan coklat topping:

1/2 cawan milo
1/2 cawan serbuk koko
1/2 cawan susu cair
1 cawan susu pekat
1 cawan minyak

Cara-cara:
1. Satukan semua bahan-bahan. Kemudian masak menggunakan kaedah double boiler sehingga sebati.
2. Suamkan terlebih dahulu. Kemudian boleh dituang ke atas kek tadi. Taburkan coklat rice sebagai hiasan. Selamat mencuba!

Kredit: Ina Zuerina
Baca juga: Puding Biskut Marie, Rasa Macam Kek Batik Tapi Tekstur Puding Yang Lembut!


Resipi Kek Coklat Moist Yang Gebu, Kurang Manis & Tak Muak

Jom cuba resipi kek coklat moist yang gebu ini. Rasa kek ini juga kurang manis, sesuai untuk orang yang bukan penggemar manis. Bila makan banyak pun tak akan rasa muak.
Kalau buat sendiri memang puas hati. Sekali buat boleh dapat berbekas-bekas, jom cuba! Ikut saja resipi hasil perkongsian oleh Ummydarwisha Mansor di bawah.
Baca juga: Cara Buat Kek Milo 3 Bahan, Tak Guna Tepung Tapi Tetap Gebu & Lembut!
Resipi Kek Coklat Moist

Bahan A:

1 cawan gula halus
1 cawan serbuk koko
1 cawan susu cair
1 cawan minyak masak
Setengah cawan susu pekat

Campurkan semua bahan A. Masak atas api kecil sehingga larut.
Bahan B:

Secawan tepung gandum
1 sk soda bikarbonat
1 sk baking powder

Satukan semua bahan B dan ayakkan.
Bahan C:

3 biji telur
1 sk esen vanilla

Masukkan bahan C dalam blender. Kisar sampai putih.
Cara-cara:

Masukkan bahan A tadi ke dalam bahan B. Kemudian masukkan bahan C. Kacau guna whisk sahaja sehingga sebati dan tiada ketulan tepung.
Masukkan adunan ke dalam bekas kecil seperti dalam gambar atau bekas pilihan masing-masing.
Sebelum kukus, panaskan pengukus terlebih dahulu.
Kukus selama 15 minit.

Bahan-bahan topping coklat:

1 cawan serbuk koko
1 cawan minyak
1 cawan susu pekat
Setengah cawan susu cair

Cara-cara:

Satukan semua bahan. Masak menggunakan kaedah double boiler. Suamkan dahulu topping coklat sebelum dituangkan ke atas kek.
Hiaskan dengan coklat rice untuk hiasan.

Selamat mencuba!
Kredit: Ummydarwisha Mansor


Resipi Kek Kukus Coklat Moist, Hanya Guna Sukatan Cawan Je!

 PENULIS
myResipi

 KATEGORI
Artikel

 POSTED ON
2020-08-07 05:01:59

Sementara menunggu masa untuk kembali semula ke kampus, pasti para pelajar universiti tidak melepaskan peluang untuk meluangkan masa sebanyak yang mungkin bersama keluarga. Ada yang pergi makan angin, dan ada juga memilih untuk melakukan aktiviti kekeluargaan di rumah seperti belajar memasak.

Haa, sambil-sambil itu boleh lah para pelajar cuba membuat kek kukus coklat ini. Caranya mudah sahaja, hanya gunakan sukatan cawan! Ikuti resipi yang dikongsikan oleh Nor Juliana menerusi Buku Resipi.

Kredit: Nor Juliana

Bahan-bahan:

Kredit: Nor Juliana

1 cawan serbuk koko
1 cawan susu pekat
1 cawan gula
1 cawan minyak
3 biji telur

Cara penyediaan:

Kredit: Nor Juliana

Masukkan semua bahan di atas ke dalam blender dan kisar selama 5 minit. Kemudian, panaskan air dalam periuk kukusan.

Bahan-bahan ayak:

Kredit: Nor Juliana

1 1/4 cawan tepung gandum
1 sudu kecil soda bikarbonat
1 sudu kecil baking powder

Cara-cara:

Masukkan adunan yang telah dikisar tadi ke dalam bekas dan kemudian masukkan tepung. Gauklkan sehingga rata.
Kemudian, tapis dan tuang adunan ke dalam loyang.
Kukus selama 45 minit dengan api sederhana.
Untuk memastikan sama ada kek sudah masak, cucuk lidi atau garpu ke dalam kek tersebut. Jika teksturnya sudah tidak melekat-lekat, ini bermakna kek sudah cukup masak.

Siap! Penyediaan yang sangat mudah. Selamat mencuba!

Kredit: Nor Juliana


Resipi Kek Pisang Guna Blender Pakai Sukatan Cawan, Yang Penting Moist & Tak Muak

Penggemar kek wajib cuba resipi kek pisang guna blender ini. Campak je semua bahan dalam pengisar, 5 minit adunan dah sedia untuk dibakar.
Yang paling penting, tekstur kek yang gebu dan rasa yang tidak muak pasti dapat memikat hati anda!
Sesuai untuk minum petang bersama seisi keluarga. Kalau ada jamuan makan kat pejabat pun boleh buat, tak perlu beli dah.
Cara Buat Kek Pisang Guna Blender
Bahan-bahan:

1 cawan minyak jagung
4 biji telur gred A @ 5 biji gred B
3/4 cawan gula perang
½ tsp garam halus
1 tbsp jus lemon
1 cawan pisang berangan/ pisang raja

Bahan lain:

1 ½ cawan tepung naik sendiri ATAU tepung gandum + 1 tsp serbuk penaik + ½ tsp soda bikarbonat

Cara penyediaan:
1. Masukkan semua bahan-bahan kecuali pisang ke dalam blender, blend sampai gebu dan sebati.

2. Masukkan pisang dan blend 3 saat sahaja. Tak perlu lama.

3. Sediakan 1 bekas besar, masukkan tepung naik sendiri atau nak guna tepung gandum pun boleh. Tapi kalau pakai tepung gandum, kena campur dengan serbuk penaik dan baking soda.
4. Tuang bahan yang sudah diblend ke dalam bekas mengandungi tepung, kacau sebati.

5. Kemudian boleh dimasukkan ke dalam acuan yang telah disapukan dengan marjerin. Tabur coklat coin, hirisan atau choc chip mengikut selera masing-masing.

6. Sebelum bakar, panaskan oven terlebih dahulu supaya lepas siap adunan ni terus boleh bakar.
7. Bakar pada suhu 180°C selama 50-60 minit depend pada jenis oven. Selamat mencuba!

Kredit: Suhasnida Ismail


Resipi Kek Tiramisu Yang Sangat Mudah & Sedap, Sesuai Untuk ‘Beginner’. Jom Cuba!

 PENULIS
myResipi

 KATEGORI
Artikel

 POSTED ON
2020-09-11 06:04:50

Bagi yang belum pernah lagi cuba membuat kek, pasti sesekali teringin membuatnya sendiri. Namun, ramai yang masih teragak-agak kerana bimbang kek mereka tak jadi. Betul tak? Sebenarnya buat kek ini tidaklah sukar seperti yang korang fikirkan. Kali ini kami kongsikan resepi tiramisu daripada Norlailanazira Mohd Agos yang mudah dipelajari. Memang sangat sesuai untuk mereka yang baru pertama kali nak cuba 'baking'!

Kredit: Norlailanazira Mohd Agos

Penyediaan Kek Span
Bahan-bahan:

300g vanilla sponge mix
300g telur (timbang tanpa kulit)
60g air

Cara-cara:

Satukan semua bahan diatas kemudian ke dalam mixer dan adunkan sehingga teksturnya nampak kembang. Pastikan adunan nampak berlipat baru masukkan 60g minyak sayuran atau minyak masak. Kemudian, kaupkan menggunakan spatula sahaja sehingga sebati.

Kemudian, letakkan baking paper pada loyang 8 ke 9 inci pada bahagian bawah sahaja. Kemudian, masukkan adunan tadi.

Kredit: Norlailanazira Mohd Agos

Panaskan oven 10 minit awal kemudian bakar 40 minit suhu 170 api atas bawah.

Apabila kek sudah cukup masak, terbalikkan atas redai dan cabutkan baking paper. Biarkan seketika.

Kredit: Norlailanazira Mohd Agos

Penyediaan Tiramisu
Bahan-bahan:

250g non diary whipping cream/fresh cream
250g cream cheese
2 sudu besar susu pekat
1 sudu kecil nescafe (dibancuh setengah cawan)

Cara-cara:

Satukan non-diary whipping cream, cream cheese dan susu pekat dan pukul sehingga sebati dan kembang.

Potong kek kepada tiga lapisan seperti dalam gambar. Gunakan pisau pemotong roti supaya kek nampak lebih kemas.

Kredit: Norlailanazira Mohd Agos

Untuk lapisan pertama, letakkan air bancuhan nescafe tadi ke atas permukaan kek. Ini supaya dapat memberikan rasa pahit.

Kredit: Norlailanazira Mohd Agos

Kemudian, sapukan whipping cream yang sudah siap di pukul tadi ke seluruh permukaan lapisan pertama sehingga rata.

Kredit: Norlailanazira Mohd Agos

Ulang langkah yang sama sehingga ke lapisan yang ketiga. Kek akan kelihatan sepeti ini.

Kredit: Norlailanazira Mohd Agos

Setelah itu, sapukan lebihan whipping cream tadi ke seluruh permukaan kek tadi sehingga ia nampak tertutup seperti ini.

Kredit: Norlailanazira Mohd Agos

Akhir sekali, hiaskan kek dengan menabur sedikit serbuk nescafe dan buah strawberi. Hiasan terpulang mengikut citarasa masing-masing.

Kredit: Norlailanazira Mohd Agos

Siap! Selamat datang ke dunia ‘baking’ dan selamat mencuba!


Resipi Keladi Masak Lemak Cili Api ‘Asli’ Negeri Sembilan, Ada Petua Hilangkan Getah Keladi

Ada peminat keladi tak? Kalian wajib cuba resipi Keladi Masak Lemak Cili Api original dari Negeri Sembilan ini.
Sedapnya kalau lawan dengan ikan masin, makan dengan ulam, petai dan jering muda. Pasti terangkat!
Kalau ada yang suka, boleh cuba resipi yang dikongsi oleh SuiSan Aliezsha ini.
RESIPI KELADI MASAK LEMAK CILI API
Bahan-bahan:

Keladi
Cili api
Kunyit hidup
1 biji setengah kelapa parut (perah ambil pati sahaja, pastikan kelapa tua)
Asam keping.

Cara-cara:

Bersihkan, potong dan cuci keladi. Rendam dengan asam keping dan rebus seketika. Bila dah empuk, tos dan ketepikan. Masa rebus, perahkan asam limau dan asam keping supaya getah keladi hilang.

Tumbukkan cili api dan kunyit hidup. Kemudian masukkan dalam kuali bersama santan dan ikan bilis.
Masak dengan api sederhana sehingga mendidih.
Kemudian boleh masukkan keladi dan asam keping. Masukkan garam secukup rasa.
Pastikan sentiasa dikacau dalam beberapa minit.

Siap, selamat mencuba!

Kredit: SuiSan Aliezsha
Baca juga: Cara Buat Ayam Masak Lemak Cili Api Stail Negeri Sembilan, Memang Padu!
Baca juga: Jom Buat Masak Lemak Cili Padi Perut Lembu Dan Rebung


Resipi Kepak Ayam Madu Ala Pasar Malam, Guna Bahan Mudah Je

Setiap kali pergi pasar malam pasti sering terbau asap kepak ayam madu yang sedang dimasak. Bau yang sangat mengiurkan sangat, memang wajib beli lah.
Tapi harga untuk seketul ayam tu boleh tahan juga, tak puas makan kalau beli sikit. Haa, apa kata jom buat sendiri kepak ayam madu ala pasar malam kat rumah.
Senang saja caranya, baru puas hati makan kalau buat sendiri. Lagi jimat dan berbaloi-baloi. Ikut saja resipi perkongsian oleh Rhonne Norlinda di bawah.
Cara Buat Kepak Ayam Madu Ala Pasar Malam
Bahan-bahan tumis/perapan:

Halia dalam seinci hiris halus
Bawang putih 3 ulas hiris halus
Sos tiram 2 sudu besar
Sos cili 2 sudu besar
Sos tomato 1 sudu besar (tak letak pun tak apa)
Kicap manis 1 sudu
Madu 1/2 cawan
Cili kisar 3 sudu besar (nak pedas sikit, boleh juga ganti dengan serbuk cili) Tak letak pun tak apa)

Cara-cara:
1. Gaulkan ayam bahagian kepak dengan pewarna merah atau sirap.
2. Kemudian gorengkan sedikit terlebih dahulu. Angkat dan ketepikan.

3. Kemudian tumis halia dan bawang putih sampai naik bau, masukkan pula cili kisar dan bahan-bahan sos dan ayam tadi. Gaul sebati sehingga sedikit kering.

4. Boleh terus dimakan atau bakar sekejap dalam oven. Selamat mencuba!

Kredit: Rhonne Norlinda
Baca juga: Resipi & Tips Supaya Ayam Goreng Jadi Berkerinting, Hanya Guna 2 Bahan


Resipi Kerabu Bayam Brazil Bersama Mangga Epal, Gaul-Gaul Je Dah Siap!

Pelbagai hidangan boleh dimasak menggunakan bayam brazil. Selain masak lemak atau celup tepung, ada satu resipi mudah yang boleh anda cuba iaitu resipi kerabu bayam brazil bersama mangga epal.
Cara membuatnya sangat mudah tapi sangat sedap! Bila bahan dah tersedia, tinggal gaul saja dan siap untuk dihidangkan.
Kalau ada yang terliur nak cuba rasa, jom buat sendiri menggunakan resipi hasil perkongsian oleh Saudari Mimi Mahmud di bawah.
Resipi Kerabu Bayam Brazil Bersama Mangga Epal
Bahan-bahan:

1 biji mangga epal – mayang halus
1 cekak bayam brazil – bersihkan & boleh hiris halus jika daun terlalu lebar
8 biji cili padi
2 biji cili merah
4 ulas bawang merah
Belacan sebesar ibu jari
Kelapa parut anggaran RM1  dalam 1 cawan)
Santan RM1 (anggaran 1 cawan)
Udang kepal secukupnya (udang geragau kering)
Garam, gula dan perasa secukupnya

Cara memasak:
1. Tumbuk cili padi, cili merah, belacan, 1 ulas bawang merah dan kelapa parut hingga lumat.
2. Masukkan bahan tumbuk tadi ke dalam bekas berisi hirisan mangga, bayam brazil, udang kepal, bawang merah yang dimayang dan santan.
3. Gaul semua bahan hingga rata dan perasakan dengan garam, gula dan perasa dengan secukupnya.

4. Gaul sekali lagi dan rasa. Jika cukup semua, sedia untuk dihidangkan.

Kredit resipi: Mimi Mahmud


Resipi Kerabu Mangga Ala Thai Yang Paling Ringkas & Sedap

Kalau kat rumah ada buah mangga, boleh cuba buat menu kerabu mangga ala Thai ini.
Memang sangat sedap, lagi-lagi bila tergigit udang kering dan kacang goreng yang ada dalam kerabu mangga ini.
Ditambah pula dengan rasa masam-masam buah mangga yang pasti buat anda terliur! Nak cuba buat? Ikut saja resipi yang dikongsikan di bawah ini.
CARA BUAT KERABU MANGGA ALA THAI
Bahan-bahan:

Mangga (diracik)

Udang kering (disangai & kisar kasar)

Kacang goreng (ditumbuk)
Bawang merah (dihiris)
Serai
Cili padi
Air limau nipis
Daun kesum
Bunga kantan
Sos sotong @ ikan
Garam
Gula secukup rasa

Cara-cara:
1. Semua bahan diracik @ dihiris @ dimayang halus, kemudian campurkan semua sekali. Gaul sehingga sebati.

2. Sesuaikan mengikut citarasa masing-masing. Selamat mencuba!

Tips: Nak sedap lebihkan udang kering, nak letak daun ketumbar pun boleh.
Kredit: Asma Nordin
Baca juga: Resipi Sambal Tempe Ikan Bilis & Kacang, Ratah Pun Sedap Sampai Tak Sedar Habis 1 Bekas


Resipi Kerang Pedas Sos Tiram Berempah, Confirm Bertambah Nasi

Peminat kerang dah pernah cuba belum kerang berempah. Resipi kalini merupakan hidangan lauk yang sesuai untuk makan tengah hari anda.
Bagi anda 1 kilo cukup tak? Untuk menu ni kita akan gunakan 1 kilo kerang, jadi kalau tak ramai dekat rumah anda mungkin lauk ni boleh diratah begitu sahaja.
Resipi Kerang Pedas Sos Tiram Berempah Yang Sedap
Bahan-bahan:

Kerang 1 kilo fresh (direbus dulu)
Tumis bawang putih 3 ulas
2 biji bawang merah (dihiris)
1 biji cili merah (dihiris)
1 biji cili hijau (dihiris)
[email protected] biji cili padi (katok)
2 batang daun kari
[email protected] sudu serbuk kari ikan
[email protected] sudu besar cili kisar
3-4 sudu besar sos tiram
Air masak (agak2 kuah dah pekat)
Serbuk belacan sedikit (jika suka)
Serbuk perasa
Garam
Minyak masak

Cara merebus kerang:

Didihkan air dahulu.
Masukkan kerang.
Masak kerang dalam 5-10 minit.
Angkat kerang dan rendam kerang bersama air sejuk atau air yang ada ais.
Baru dikopek kulit. Nanti cantik hasilnya.

Cara memasak:

Panaskan minyak ke dalam kuali dan tumiskan bawang putih, bawang merah dan daun kari sehingga kekuningan.
Masukkan cili kisar dan masak sehingga pecah minyak @ sehingga cilinya masak.
Apabila cili sudah masak, masukkan serbuk kari dan biarkan rempahnya masak.
Masukkan sos tiram, serbuk belacan, serbuk perasa, cili padi, cili merah, cili hijau. Gaul sebati dan masukkan kerang yang telah direbus tadi dan gaul sebati. Jika terlalu kering letakkan sedikit air.
Tutup api, siap dihidang.

Kalau rasa 1 kilo tu banyak, anda boleh kurangkan bahan-bahan ikut kuantiti kerang anda.
Kredit: Nurul Ateekah
Baca juga:
Petua Cuci Kerang & Lala Supaya Mudah Terbuka, Hilang Segala Pasir & Selut


Resipi Kerepek Gunting Sedap, Ralit Makan Sampai Tak Sedar Habis Sebalang!

Kerepek gunting merupakan salah satu snek tradisional yang ada peminatnya tersendiri. Sesuai sangat dihidangkan kepada tetamu yang datang beraya.
Buat kudap-kudap lepas tarawih pun sedap juga. Tak tunggu raya confirm dah habis makan. Pening kepala mak-mak sebab kena buat yang lain untuk Hari Raya.
Kalau ada yang belajar nak buat, jom guna resipi yang dikongsi oleh Haniza Angah Ija di bawah. Menurutnya, ini merupakan resipi yang diperoleh dari ibu mertuanya.
Baca juga: Kerepek Pisang Mudah Guna 3 Bahan. Cukup Rasa Lemak, Masin & Rangup
Resipi Kerepek Gunting Sedap & Mudah
Bahan-bahan:

2 cawan tepung gandum
10 tangkai cili kering (*)
2 sudu besar udang kering/udang kepal (*)
1/2 sudu kecil jintan manis (*)
1/2 sudu kecil jintan putih (*)
Secubit garam
2 sudu besar minyak masak
120ml air – campurkan sikit-sikit masa menguli
Sedikit daun kari – guna masa menggoreng
Minyak untuk menggoreng

Cara-cara:
1. Satukan bahan-bahan (*) dan kisar kering hingga menjadi seperti serbuk.
2. Masukkan bahan kisar ke dalam tepung.
3. Tambahkan garam dan minyak masak. Gaul rata.
4. Masukkan air sedikit demi sedikit. Uli sampai adunan menjadi kenyal (adunan akan jadi macam doh karipap).
5. Buat doh-doh kecil untuk memudahkan proses mencanai.
6. Canai doh tadi menjadi nipis dan panjang. Tabur tepung supaya permukaan doh tidak berminyak dan melekat.

7. Potong nipis menggunakan pisau. Doh juga boleh digunting.

8. Tabur sedikit tepung supaya doh yang digunting tidak melekat.
9. Panaskan minyak dengan banyak dan goreng bersama daun kari sehingga garing.
10. Angkat dan sedia untuk dinikmati.

TIP RASA: Untuk kuih yang kekal rangup, pastikan sejuk dahulu sebelum disimpan dalam bekas kedap udara.
Kredit resipi & foto: Haniza Angah Ija
Baca juga: Kerepek Peria Garing Rangup, Ikut Cara Ni Takkan Rasa Pahit Sedikit Pun


Cara Buat Ketupat Guna Daun Pisang, Lagi Mudah Nak Bungkus!

Ketupat palas biasanya dibungkus mengggunakan daun palas, namun ianya tidak mudah dan bukan semua orang pandai. Oleh itu, jika pertama kali nak cuba buat, boleh follow resipi ketupat daun pisang di bawah.
Tidak dinafikan, kita boleh boleh saja dapatkan ketupat segera yang ada dijual di pasaran. Namun pastinya kita inginkan ketupat tradisional yang memberikan aroma yang lebih wangi dan sedap bukan?
Jika risau ketupat tidak menjadi kerana sukar untuk membungkus menggunakan daun palas, jom kita gunakan daun pisang, Cara membungkusnya memang sangat mudah.
Baca juga: Cara Buat Lemang Guna Air Fryer, Rasanya Tetap Asli Walaupun Moden
Resipi Ketupat Daun Pisang Yang Mudah
Bahan-bahan:

4 cawan beras pulut
2 biji kelapa – ambil santannya
1 helai daun pandan
Garam secukup rasa
Daun pisang secukupnya

Cara memasak:
1. Basuh beras pulut dan rendam selama 2 jam. Toskan.
2. Kukus beras pulut bersama santan yang dicampur dengan sedikit garam dan daun pandan. Boleh kukus sampai masak atau separuh masak.

3. Biarkan pulut sejuk seketika sebelum dibalut dengan daun pisang. Ikat kemas.

4. Bila dah siap balut, boleh kukus sekali lagi selama 15 – 20 minit.

5. Angkat dan sedia untuk dinikmati bersama rendang, serunding atau apa-apa menu kegemaran anda.

Kredit resipi & foto: Hairul Hamid
Baca juga: Cara Buat Lontong Yang Sedap ‘Padu’, Tak Puas Hirup Kuah Sampai Licin!


Resipi Kimbap Ala K-Drama Extraordinary Attorney Woo

Bagi peminat K-Drama, mesti korang dah tengok drama Extraordinary Attorney Woo yang dibawa oleh Park Eun Bin, kan?
Dalam drama ini, Park Eun Bin membawa watak sebagai peguam Woo Young Woo. Bukan peguam biasa, Young Woo adalah peguam yang mempunyai autistik atau autism spectrum disorder.
Uniknya dalam drama ini, peguam autism ini sangat sukakan kimbap. Bila tengok dia makan, min pun terasa nak mengunyah sekali.
Baca juga: Cara Buat ‘Gejang’, Ketam Bertelur Mentah Perap Soy Sauce
Ah jom kita cuba buat, nak buat bekal untuk anak-anak dan suami pun boleh.
Resipi Kimbap

Bahan nasi dan perasa:

Beras sumo atau beras biasa je dalam 2 cawan (masak nasi lembik-lembik sikit nanti untuk hasil roll yang cantik)
Air 3 cawan
Cuka 2 sudu makan
Gula 1 sudu makan
Mayonis 3 paket
Sedikit garam

Bahan-bahan lain:

Nori/seaweed
Sosej yang dah siap direbus
Filamen stick juga siap direbus
1 batang timun jepun
Telur dadar dipotong panjang

Cara-cara membuatnya:
1. Mula-mula sediakan nasinya dahulu. Cuci beras bersih-bersih, dan masak dalam periuk nasi. Lebihkan air untuk dapatkan nasi yang lembik.
2. Dalam bekas lain, satukan cuka, garam dan gula. Kacau sebati sehingga larut.
3. Bila nasi dah masak, masukkan bahan yang kita dah satukan tadi, dan juga mayonis. Kemudian gaul dengan nasi.
4. Selepas tu sedia untuk buat roll kimbap.

5. Bentangkan bamboo mat.
6. Letak nori/seaweed. Kemudian ambil nasi dan ratakan kat atas permukaan seaweed.
7. Susun bahan-bahan isinya.
8. Dan gulung dengan ketat dan mampat.
9. Lepas tu buka bamboo mat, dan keluarkan roll kimbap tadi.
10. Potong ikut saiz yang tak terlalu nipis.
Sedia untuk dihidang dan selamat mencuba~


Kalau Beli Mahal, Buat Sendiri Kimchi Tekak Melayu ‘Style’. RM10 Dapat 3 Bekas!

Jom buat Kimchi Tekak Melayu ‘Style’ yang sesuai dengan selera orang Malaysia ni. Buat yang suka, rasa kimchi ni boleh tahan sedap juga sebagai makanan sampingan.
Di Korea, boleh dikatakan hampir semua makanan wajib dimakan bersama kimchi. Memang tak lengkap kalau tiada kimchi ni. Kalau ada yang nak cuba, boleh follow resipi membuat kimchi di bawah.
Resipi Kimchi Tekak Melayu ‘Style’
Bahan-bahan:

Sebiji kubis napa (cina)-sederhana besar
Sebiji carrot merah – hiris nipis
Sebiji carrot putih – hiris nipis segenggam daun bawang – potong sederhana panjang
5 ulas bawang putih *
Sebiji bawang holland (sederhana besar) *
Satu inci halia tua *
5 sudu sos ikan *
2 sudu kecil gula merah *
3 sudu besar tepung beras yang telah dimasak *
Garam halus secukupnya
3/4 cawan serbuk cili (babas pun boleh)

Cara-cara:
1. Kubis dipotong 4 dan dibasuh bersih-bersih setiap helaian dan direndam dalam air dalam 30 minit.

2. Sejatkan kubis dan lumurkan garam setiap helaian daun. Letakkan dalam bekas dan rehatkan sekurang-kurangnya 2 jam. Balik-balikkan bagi garam rata.
3. Panaskan periuk kecil dan masukkan 1/2 cawan air dengan 2 sudu besar tepung beras. Masak sampai likat. Matikan api dan sejukkan.
4. Masukkan semua bahan yang bertanda (*) dalam pengisar beserta dgn bancuhan tepung beras. Kisar sehingga halus.
5. Masukkan bahan kisar ke dalam satu bekas. Masukkan serbuk cili ke dalam bahan kisar. Gaul rata sampai menjadi pes yang agak pekat. Masukkan juga potongan carrot dan daun bawang.

6. Kubis yang diperap tadi bolehlah diangkat dan dibasuh beberapa kali untuk hilangkan rasa masin yang melampau. Lepas basuh kena perah kubis sampai keluar air yang ada.
7. Kubis tadi boleh dipotong 3 atau lebih kecil.
8. Sesudah tu bolehlah dimasukkan ke dalam pes kimchi. Kacau rata sampai semuanya bersalut mesra.
9. Dah siap dan boleh disimpan dalam bekas.

Nota kasih sayang:

Kimchi boleh dimakan segera dengan rasa sayur-sayuran yang masih ranggup.
Kebiasaannya kimchi disimpan pada suhu bilik untuk proses penapaian selama 2-3 hari. Rasanya akan jadi sedikit masam.
Simpan dalam peti ais dan akan ianya akan kekal dengan rasa masam, manis & masinnya.
Nak lebih sedap masa nak makan taburkan sedikit bijan yang disangai.
Sesuai sangat kalau dimakan dengan bubur nasi, nasi goreng & mee segera.

Kredit: Noor Azmawani Ismail


Doktor Kongsi Resipi Kiub Pati Ayam Homemade, Lebih Sihat & Tanpa MSG

Masakan tak ‘ngam’ kalau tak letak kiub pati ayam kan? Biasanya diletak dalam masakan seperti sup, bubur ataupun nasi ayam.
Sebelum ini kalau asyik beli yang dah siap di pasaran, kali ini apa kata jom cuba buat sendiri kiub pati ayam dirumah. Lebih sihat sebab tanpa bahan pengawet dan MSG yang tidak elok untuk kesihatan.
Jom ikuti resipi hasil perkongsian dari Dr. Mazliana Mazlan di bawah.
Resipi Kiub Pati Ayam Homemade, Lebih Sihat & Tanpa MSG
Sambil tidurkan anak pun boleh buat kiub ayam dari ayam dan sayuran sebenar tanpa perasa dan MSG.
Dulu, kiub ayam mesti jadi stok tak pernah putus saya di rumah.
Bubur.
Nasi ayam.
Sup.
Mee hailam.
Nasi goreng.
Bahan-bahan:

Ayam tanpa antibiotik dan bebas hormon
Bawang besar
Bawang putih India
Leek
Cendawan
Bunga cengkih
Biji ketumbar
Daun bay
Garam Himalaya
Cuka epal
Air

Cara-cara:
1. Mula-mula kisarkan ayam, kemudian kluarkan ayam,

2. Kisar pula sayur. Kemudian masukkan semula ayam yang sudah dikisar tadi.

3. Bila dah siap kisar semuanya, masukkan bahan-bahan lain dan masak 25 minit. Kalau guna Thermomix, tak perlu tunggu depan perkakas tersebut, tinggal je.

4. Bila dah siap masak nanti, kisar bagi hancur semuanya 1 minit.

5. Kalau tiada Thermomix, boleh juga buat sendiri. Perlu kisar banyak kali untuk betul-betul halus kisarannya.
6. Boleh juga buat versi serbuk. Kena bakar lepas dah siap masak. Mana-mana je yang mudah untuk kalian cuba dan guna nanti.
7. Masukkan dalam bekas kiub silicon, kemudian bekukan.

8. Dah siap. Mudah sangat kan?

Kredit: Mazliana Mazlan
Baca juga: Cara Buat Kentang Goreng Homemade Untuk Anak, Lagi Sihat & Selamat Tanpa Bahan Pengawet


Resipi Klasik Itali Pasta Sos Pesto, Lelaki Ini Kongsi Cara Buat Menu Ini

Buat penggemar makanan western, apa kata cuba resipi ini, spaghetti dengan sos pesto atau juga dikenali sebagai Pesto Pasta.
Pesto dianggap sebagai salah satu sos tertua di dunia dan merupakan sebahagian daripada masakan Itali.
Asasnya adalah basil wangi hijau dan minyak zaitun serta bawang putih dan pine nut yang memberikan rasa unik.
Baca juga: Resipi Creamy Tomyam Spaghetti, Sangat Lazat & Memang Lain Dari Lain
Rupanya mudah jer nak buat. Rasanya memang lain dan rasa fresh! Ikuti perkongsian ini lelaki ini.
Resipi Pasta Sos Pesto

Bahan-bahan:
2 cawan daun basil segar
1/3 cawan pine nuts (saya guna pistachio)
1/3 cawan keju parmesan parut segar
3 ulas bawang putih (tiada dalam gambar)
1/3 cawan minyak zaitun
1 sudu teh jus lemon segar
1/2 sudu teh garam
Sedikit lada hitam
Cara-cara penyediaannya:
1. Kisar semua bahan jangan terlalu halus. Boleh simpan dalam peti ais. Letakkan sedikit minyak zaitun. Campuran ini dipanggil Pesto.

2. Tumis bawang putih dan ayam dengan minyak zaitun. Boleh tambah garam masa ni jugak.

3. Masukkan spaghetti yang telah direbus. Kemudian masukkan pesto.

4. Gaulkan dan letak tomato jika suka. Kalau nak lebih creamy boleh tambah air rebusan spaghetti sedikit.

5. Siap! Boleh makan dengan Kambing bakar macam ni. Saya beli yang jenis frozen sebab mudah.
6. Boleh juga taburkan parmesan sebagai hiasan.

Selamat mencuba!

Sumber: Arif Eddy


Resipi Koay Teow Th’ng Dari Pulau Pinang, Wajib Cuba!

 PENULIS
myResipi

 KATEGORI
Artikel

 POSTED ON
2020-08-21 04:05:17

Koay Teow Th’ng sememangnya hidangan yang cukup popular dalam kalangan masyarakat cina kerana keenakannya. Selalu bila jalan-jalan cari makan di Pulau Pinang, mesti para pengunjung tidak melepaskan peluang untuk menikmati menu ini. Kini, anda boleh mencuba resipi ini sendiri di rumah! Bahan-bahannya juga mudah untuk didapati. Oleh itu, jom ikuti perkongsian resipi ini daripada Azura Felula menerusi laman Facebook.

Kredit: Azura Felula
Penyediaan sup (untuk 2 orang makan)
Bahan-bahan:

2 ketul ayam
Sebiji bawang merah
1 inci halia
3 ulas bawang putih
Kiub ayam
Garam dan gula secukupnya

Bahan-bahan rencah/hiasan:

Kredit: Azura Felula

Koay teow (dicelur)
Fishcake
Daun bawang
Taugeh (dicelur)
Lada putih

Cara-cara:

Rebuskan semua bahan diatas hingga mendidih selama setengah jam dengan api yang perlahan.

Kredit: Azura Felula

Kemudian, toskan ayam dan carik-carikkan untuk dijadikan rencah/hiasan.

Kredit: Abang Terlajak Laris

Tapis bawang-bawang dan halia untuk mendapatkan sup yang lebih jernih. Kemudian, masukkan semula tulang ayam tadi dan rebus dalam 10 minit.

Kredit: ayampenyek

Untuk mendapatkan rasa asli Koay Teow Th'ng Ala Chinese, goreng bawang putih yang telah dicincang dlm minyak. Pastikan jangan terlalu garing dan tambahkan di dalam sup ketika dihidang.

Kredit: Azura Felula

Siap untuk dihidang. Selamat menjamu selera!


Resipi Koktail Buah Campur, Ringkas Tapi Sangat Sedap & Menyegarkan Tekak

Cuaca panas macam ni sedapnya kalau dapat makan sesuatu yang menyejukkan tekak seperti koktail buah campur. Kalau suka letak ais banyak, lebihkan susu pekat kalau tak nanti tawar.
Sekarang mungkin koktail buah ini nampak biasa je, bila masuk bulan Ramadan, pasti buat anda meleleh-leleh. Boleh simpan resipi ini siap-siap sebagai persediaan pada bulan Ramadan nanti.
Nak cuba? Ikut saja resipi di bawah ini ya. Semoga bermanfaat!
CARA BUAT KOKTAIL BUAH CAMPUR
Bahan-bahan:

Satu tin susu sejat
Setengah tin susu pekat
Satu tin buah laici
Satu biji buah naga
Dua biji buah mangga
Cincau
Ais

Cara-cara:
1. Bancuh susu pekat bersama 2 cawan air panas. Tambah lagi 2 cawan air.

2. Kemudian campurkan semua bahan dan kacau rata. Tambahkan ais dan sedia untuk dihidangkan.

Kredit: @MalaysianFoods (Twitter)
Baca juga: Resipi Salad Buah Paling Mudah. Sedap Makan Sejuk, Sangat Menyegarkan!


Jom Buat Koktail Buah Campur Yang Sedap, Makan Lepas Berbuka Memang Nikmat!

Selepas berpuasa hampir 14 jam, sedapnya kalau waktu berbuka dapat minum koktail buah campur yang sejuk-sejuk!
Dengan rasa buah yang menyegarkan, kuahnya yang manis dan berlemak memang padu betul. Bukan setakat anak-anak, yang dewasa pun suka.
Anda boleh cuba menyediakannya sendiri di rumah. Ikut saja resipi yang dikongsikan oleh Bella Jaafar di bawah.
Baca juga: Buah Kurma Campur Butter Viral, Memang Tak Berhenti Makan Dibuatnya!
Resipi Koktail Buah Campur
Bahan-bahan:

2 peket Jelly sumi
2 tin susu cair ideal
4 sudu besar susu pekat
1 tin buah peach
1 tin fruit cocktail
1 tin longan
1 bekas nata de coco
2 biji kuning telur
4 sudu besar tepung kastard
4 sudu esen vanilla
4 sudu besar gula pasir

Cara-cara:
1. Asingkan buah-buahan dari airnya dan masukkan terus ke dalam balam bekas. Ketepikan.

2. Dalam periuk, satukan semua bahan-bahan cair (kuah dari tin buah peach, mix fruit, nata de coco dan susu cair).
3. Masukkan kuning telur dan esen vanilla.
4. Satukan tepung kastard dengan air sehingga sebati. Kemudian baru dimasukkan ke dalam periuk tadi supaya tiada tidak berketul dan hangus (nak bagi kuat pekat sikit).
5. Bila semua sudah disatukan, baru hidupkan api perlahan. Masak kuah sehingga sebati, tak perlu panas sangat.
6. Sejukkan kuah. Bila kuah dah sejuk, tuangkan ke dalam mangkuk campuran buah-buahan tadi.
7. Bila nak makan, letakkan ais dalam mangkuk dan cedokkan koktail. Selamat mencuba!

Kredit: Bella Jaffar
Baca juga: Cara Buat Puding Buah Kastard SEDAP, Resipi Mudah & Tak Guna Banyak Bahan


Sedapnya Kuetiau Kungfu, Makan Panas-Panas Dengan Cili Kicap Lagi ‘Menyengat’!

Malam-malam bila tak tahu nak masak apa, apa kata jom buat kuetiau kungfu ini. Bosan juga asyik makan nasi je kan.
Nak lagi sedap, makan panas-panas. Bila dah sejuk, kurang ‘umphh’ bak kata orang. Lebihkan cili padi kalau nak lagi padu!
Nak cuba? Ikut saja resipi langkah demi langkah di bawah. Semoga bermanfaat!
RESIPI KUETIAU KUNGFU
Bahan-bahan:

Isi ayam ( potong kecil2)
Udang
Sotong
Telur
Bawang putih ( cincang halus )
Bunga kobis
Putik jagung
Carrot
Pak choy
Cili padi
Tepung jagung
Sos tiram
Kiub ayam
Lada hitam

Cara masak kuah:

Panaskan minyak, tumis bawang putih sampai kekuningan.
Masukkan ayam dan air, biarkan sampai mendidih dan ayam masak.
Masukkan udang dan sotong.

Kemudian masukkan pula carrot, putik jagung, bunga kobis dan cili padi.

Masukkan sos tiram, kiub ayam, lada hitam dan garam. Gaul rata.
Seterusnya, masukkan telur yang dah dikacau, dan gaul cepat-cepat.
Untuk pekatkan kuah, masukkan tepung jagung yang sudah dibancuh dengan air.
Masukkan pak choy, kuah pastikan tak cair sangat dan tak pekat sangat. Kalau cair tambah tepung jagung.

Cara masak kuetiau:

Pecahkan telur, masukkan lada hitam, kicap dan masukkan kuey teow. Gaul bagi rata.
Panaskan minyak, goreng kuey teow yang dah digaul tadi sehingga garing.
Angkat dan letak dalam pinggang. Tuangkan kuah yang sudah dimasak tadi.

Siap, boleh hidangkan panas2 dengan cili kicap. Selamat mencuba!

Kredit: Akma Abdullah
Baca juga: Resipi Kuetiau Sup Chinese Style Paling Mudah, Anak-Anak Pasti Suka


Resipi Kuetiau Sup Chinese Style Paling Mudah, Anak-Anak Pasti Suka

Makan malam selalu tak tahu nak makan apa kan. Apa kata malam ni jom masak Kuetiau Sup Chinese Style yang sedap dan lazat ni.
Cara dan bahan yang digunakan juga sangat mudah dan tidak rumit. Sekejap je dah siap buat sebab tak perlu tumis lama.
Jom lihat resipi perkongsian oleh Cik Puan Farah di bawah. Selamat mencuba!
Resipi Kuetiau Sup Chinese Style

Bahan-bahan kuah:

Bawang putih 1 labu
Air
Fish ball
Fish cake
Sayur sawi
Kiub ayam – 1
Dada ayam/isi ayam

Cara-cara:

Tumis bawang putih yang telah dicincang sehingga keperangan dan naik bau (tak nak tumis pun boleh, terus rebus je air)
Kemudian masukkan air dalam [email protected] cawan besar, agak mengelegak masukkan kiub ayam dan isi ayam (ini sebagai tambahan)
Masukkan fish ball, fish cake. Dah mendidih masukkan sayur sawi.
Akhir sekali, masukkan garam dan serbuk perasa. (boleh jugak letak minyak bijan sikit, wangi je nanti)
Isi ayam boleh keluarkan dan di carik-carikkan.

Resepi Minyak Bawang Putih
Bahan-bahan:

Bawang putih 1 labu (dipotong dadu)
Minyak secukupnya

Cara-cara:

Tumis bawang putih hingga keperangan, pastikan minyak cukup, dah perang boleh angkat.

Resipi Cili Kicap
Bahan-bahan:

Kicap cair sikit
Kicap manis sikit
Minyak bijan sikit (jika ada)
Cili

Cara-cara:

Satukan semua bahan. Siap!
Nak buat sambal kicap cili potong pun boleh, ikut kesedapan sendiri.

Kuetiau macam biasa celur air panas. Selamat mencuba!

Kredit: Cik Puan Farah
Baca juga: Cara Buat Sup Telur Chinese Style Ala Menu Hotel


Resipi Kuey Teow Sup Ala Kopitiam, Rahsia Buat Minyak Bawang Putih Yang Sedap

Kadang-kadang rasa bosan juga asyik makan bihun sup, bihun rebus kan? Apa kata jom tukar selera makan kuey teow sup chinese style ni pula.
Memang dijamin sedap dan sangat mudah untuk dimasak. Sekali cuba, memang confirm tak cukup semangkuk. Jom cuba resepi di bawah!
Baca juga: Resipi Laksa Sardin Tin, Sedap Dia Kalah Kedai Kopitiam Lain
Kuey Teow Sup Ala Kopitiam
Cara penyediaan sup:
1. Rebus isi ayam hingga mendidih.
2. Masukkan fishball.
3. Masukkan 1 kiub ayam & white pepper.
4. Keluarkan isi ayam dari kuah sup. Sejukkan & carikkan isi ayam.
5. Sambil tunggu sup masak, cuci kuey teow untuk buang lebihan minyak. Toskan.
6. Untuk buat cili kicap, potong cili dan campurkan dengan kicap masin.

7. Cara buat minyak bawang putih, cincang 1 labu bawang putih. Nak senang pakai chopper. Masukkan minyak dalam kuali kecil, masukkan bawang putih. Hidupkan api, guna api kecil je. Kacau hingga bawang garing dan kekuningan kemudian tutup api. Jangan sampai bawang hangus nanti pahit.

8. Masukkan kuey teow dalam mangkuk, susun isi ayam, sendukkan sup serta fishball. Masukkan cili potong dan minyak bawang putih. Sedia untuk dimakan!
Kredit: Siti Rahayu Ahmad


Jom Belajar Cara Buat Kuih Tradisional Kedah Kuih Bunga Pudak

Kuih bunga pudak merupakan kuih tradisi masyarakat di negeri Kedah Darul Aman. Setiap kali pergi ke negeri ni mesti tercari-cari kuih ni.
Nak pergi sana agak susah kan? Jadi jom cuba resipi yang dikongsi oleh Nur Shuhaida ini pasti menjadi dan paling penting ia dapat menjimatkan kos untuk pergi ke sana.
Resipi Kuih Bunga Pudak
Bahan inti:

1 biji kelapa parut putih
240gm gula
Garam secukup rasa
Perasa ros secukupnya
Pewarna merah secukupnya
Pewarna hijau secukupnya

Bahan kulit:

240gm tepung pulut
250ml air (zaza buat dalam 150ml je)
1 sudu teh garam halus

Cara-cara:

Untuk membuat bahan inti, bahagikan adunan kepada dua warna. Satukan bahan mengikut warna tersebut dan gaul sebati.
Kemudian sangai di atas api sederhana. Kacau sehingga kering. Ketepikan.

Untuk bahan B, gaulkan kesemua bahan di dalam mangkuk adunan dan biarkan selama 30 minit.
* Air campur ngan garam kemudian renjis-renjiskan dalam tepung Sedit demi sedikit sampai abis, gaulkan dengan tepung sampai jadi macam serbuk roti.

Setelah itu, panaskan kuali leper dengan api sederhana panas.
Masukkan satu sudu makan adunan tepung ke dalam penapis dan ayak adunan menjadi bentuk bulat.
Seterusnya sudu inti di tengahnya dan lipat menjadi bentuk empat segi. Biarkan seketika dan barulah diangkat.
Akhir sekali, ulangi proses sehingga adunan habis.
Siap untuk dihidang.

Kuih bunga pudak ni merupakan kuih turun temurun jadi memang susah nak dapat yang sedap. Bila dah cuba resipi ni jangan lupa kongsi kepada yang lain.
Baca juga:
Lebihan Nasi Jangan Dibuang, Boleh Buat Apam Nasi Yang Lembut!


Jemu Dengan Kuih Jawa Yang Biasa, Wanita Ini Kongsi Resipi Kuih Jawa Red Velvet

Pernah dengar pasal kuih jawa red velvet? Sebelum ni asyik viral tentang donut red velvet je dekat sosial media. Apa kata kali ni kita cuba buat kuih penyaram atau dikenali juga sebagai kuih jawa tapi versi red velvet.
Resipi Kuih Penyaram/ Kuih Jawa Red Velvet
Bahan-bahan:

2 cawan tepung gandum (Cap sauh)
Setengah cawan tepung beras (Cap tiga gajah)
Setengan cawan tepung pulut (Erawan brand)
1 cawan gula apong kalau tak ada gula ini, boleh je guna gula pasir
1 setengah cawan air
1 sudu makan Emulco Red Velvet
* Gunakan cawan yang sama untuk sukatan kesemua bahan di atas

Kalau nak buat banyak, gandakan je bahan-bahan.
Cara penyediaan:

Masukkan kesemua bahan, kecuali Emulco Red Velvet. Gaul sehingga betul-betul sebati atau tidak berketul. Nak guna blender pun boleh. Blend selama 5 minit atau sehingga adunan dah sebati.
Tapis adunan tadi menggunakan penapis tepung. Masukkan Emulco Red Velvet . Kacau lagi sehingga sebati dan adunan mengeluarkan buih. Dah keluar buih, baru stop kacau. Perap 4-5 jam atau lebih baik semalaman.

Tips Semasa Menggoreng:

Kacau terlebih dahulu adunan yang telah diperap.
Gunakan kuali kecil atau kuali melengkung.
Minyak jangan terlalu banyak atau sedikit.
Gunakan api kecil dari mula sehingga selesai menggoreng. Api tidak boleh sekejap kecil, sekejap besar ya, maintain guna api kecil.

Senang rupanya nak buat kuih jawa ni. Selamat mencuba.
Kredit: Ezraa La
Baca juga:
Resipi Donut Red Velvet ‘Viral’ Yang Gebu & Lembut, Satu Adunan Dapat 12 Biji


Resipi Kuih Kaswi ‘Legend’, Harum Semerbak & Lembut Elok Bila Dimakan

Kuih muih tradisional Melayu memang sedap. Kena pula yang lembut dan cukup lemak manisnya, lagilah tak puas makan. Bagi penggemar sajian Kuih Kaswi, boleh cuba resipi perkongsian saudari Cyda Nasir ini.
Menurut beliau, hasilnya memang lembut dan tak liat. Nampak sedap kan? Jom lihat bahan-bahan yang digunakan dan cara-cara penyediaannya. Semoga bermanfaat.
Baca juga: Sedapnya Puding Laici 1 Layer, Resipi Dulu-Dulu Imbau Zaman 90an
Cara Buat Kuih Kaswi Lembut Bergedik

Bahan-bahan:

1 ½ cawan tepung gandum
1 ½ cawan tepung ubi
1 cawan gula castor
5 cawan air pandan
1 sudu kecil air kapur
Sedikit garam
Kelapa parut + sedikit garam (kukus 10 minit)

Cara-cara:

Panaskan air dalam kukusan. Kemudian dalam bekas lain, masak gula dan air pandan sehingga gula hancur.
Kemudian dalam bekas lain, masukkan tepung gandum, tepung ubi dan sedikit garam.
Bila air pandan tadi dah suam, masukkan ke dalam bekas tepung dan bancuh hingga sebati. Masukkan air kapur dan kacau sebati.
Masukkan bancuhan kuih ke dalam loyang saiz 8 inc. Kukus kuih selama 30minit atau sehingga masak.
Setelah kuih masak, biarkan sejukkan dan boleh potong.
Gaul dengan kelapa dan sedia untuk dimakan.

Selamat mencuba!
Kredit: Cyda Nasir
Baca juga: Cara Buat Apam Puri Inti Kastard Jagung Guna Acuan Karipap


Resipi Kuih Keria Gula Melaka, Rangup Di Luar & Lembut Di Dalam

Pasti ramai penggemar kuih keria gula melaka ni kan? Makan satu memang tak puas. Lagi-lagi waktu kuih ini masih panas, memang nikmat!
Rupanya tak susah mana pun cara membuat kuih keria ni. Kalau buat sendiri, boleh makan puas-puas! Jimat pun jimat.
Kalau anda ikut resipi perkongsian oleh Zaiman Zakaria ini, hasilnya kuih keria akan menjadi lembut di dalam dan rangup di luar. Selamat mencuba!
Resipi Kuih Keria Gula Melaka
Bahan-bahan:

1/2 kg ubi keledek putih/oren/unggu
1/2 cawan tepung gandum
3 sudu besar tepung beras
1 sudu kecil garam

Cara-cara:
1. Rebus ubi sehingga empuk. Kemudian toskan.
2. Lenyek ubi dengan garam sehingga lumat.

3. Masukkan tepung dan uli sampai doh tidak melekat pada tangan.

4. Untuk dapatkan saiz sama besar, timbang doh seberat 40gm/50gm.

5. Buat lubang di tengah dan susun dalam loyang.
6. Goreng dalam minyak yang panas menggunakan api perlahan. Goreng sehingga keperangan.

Bahan sira:

Seketul gula melaka anggaran 250 gm
2 sudu besar gula pasir
1/2 cawan air

Cara-cara:
1. Masak semua bahan sehingga berbuih dan pekat. Guna api perlahan supaya gula tidak hangus.

2. Masukkan kuih keria tadi, kacau sampai gula menyaluti semua kuih.
3. Tutup api dan susun dalam loyang. (lapik plastik supaya tak melekat)
4. Bila dah sejuk, gula akan mengeras. Selamat mencuba!

Kredit: Zaimah Zakaria
Baca juga: Resipi Cek Mek Kelantan Guna 4 Bahan, Sangat Mudah & Sedap


Resipi Kuih Ketayap, Kuih Nostalgia Yang Sesuai Untuk Minum Petang

Kuih ketayap merupakan kuih tradisional yang sentiasa menjadi kegemaran ramai tak kira masa.
Sesuai dimakan untuk sarapan pagi ataupun minum petang. Mudah saja cara membuatnya, ikut saja resipi di bawah.
Selamat mencuba!
Cara Buat Kuih Ketayap

Bahan-bahan kulit:

2 cawan tepung gandum
1 sudu besar tepung ubi
2 sudu besar minyak masak
1 biji telur – kacau2
2 ½ cawan jus pandan – Kisar 5 helai daun pandan dengan 2 ½ cawan air – tapiskan
Sedikit pewarna hijau
Secubit garam

Cara-cara buat kulit:

Satukan semua bahan dalam bekas. Gaul rata sehingga sebati dan tapiskan. Nak kisar pun boleh.
Panaskan kuali non stick menggunakan api perlahan.
Tuangkan satu senduk adunan. Ratakan bulat.
Bila dah masak, angkatkan. Letakkan inti kelapa di tengah, lipat kiri dan kanan kemudian gulungkan. Siap.

Bahan-bahan inti kelapa

1 biji kelapa parut putih
1 cawan gula merah*
1 ketul gula melaka*
1 ½ @ 2 cawan air*
3 helai daun pandan* (simpulkan)
Secubit garam*
1 sudu besar tepung pulut/tepung gandum

Cara-cara buat inti:

Masak bahan bertanda (*) sehingga larut, kemudian tapiskan.
Masak semua bahan dalam kuali sehingga agak-agak nak kering. Guna api sederhana, sesekali kena kacau.
Akhir sekali, letakkan 1 sudu teping untuk pekatkan inti kelapa. Kacau sebati, siap!

Kredit: Intan Zalifah Zolkiply
Baca juga: Cara Buat Kuih Tepung Bunga Guna 4 Bahan, Kuih Tradisional Kegemaran Ramai


Resipi Kuih Mochi ‘Jepun Style’, Sedap & Kenyal!

Mochi merupakan sejenis kuih Jepun yang biasanya dihidang sewaktu sambutan Perayaan Tradisional Mochitsuki atau sambutan Tahun Baru Jepun. Kuih ini diperbuat daripada beras, ditumbuk sehingga lembut dan likat. Kemudian dibentuk menjadi bulat.
Cara nak buat kuih Mochi ni senang je, bahan-bahannya pun mudah untuk didapati dekat mana-mana kedai runcit. Jom kita ikuti resipi Mochi yang dikongsikan oleh Cik Pah dari laman Facebooknya.

Kredit: Cik Pah
Bahan-bahan:

Tepung pulut (2 cawan)
Tepung jagung (2 sudu besar)
Gula (1/2 cawan)
Santan (200 ml)
Esen vanila (1 sudu kecil )
Pewarna
Sedikit tepung (disangai) – untuk salut mochi

Cara-cara:

Campurkan tepung pulut, tepung jagung, gula dan esen vanila ke dalam bekas.
Masukkan santan sedikit demi sedikit. Kemudian, uli sehingga menjadi doh yang licin.
Letakkan pewarna. Kemudian, masukkan doh tadi ke dalam loyang dan biarkan ia dikukus selama 20 minit.
Apabila sudah masak, angkat dan sejukkan. Cara untuk pastikan sama ada doh sudah masak ialah apabila doh sudah tidak melekat.
Selepas itu, bahagikan doh kepada saiz yang sama. Kemudian, leperkan doh atau ratakan dan masukkan inti.
Bulat-bulatkan dan golek ke dalam tepung pulat yang dah disangai tadi.
Sejukkan seketika sebelum makan untuk rasa yang lebih enak.

Siapp!

Kredit: Rasa

G

M

T

Y

Detect languageAfrikaansAlbanianAmharicArabicArmenianAzerbaijaniBasqueBelarusianBengaliBosnianBulgarianCatalanCebuanoChichewaChinese (Simplified)Chinese (Traditional)CorsicanCroatianCzechDanishDutchEnglishEsperantoEstonianFilipinoFinnishFrenchFrisianGalicianGeorgianGermanGreekGujaratiHaitian CreoleHausaHawaiianHebrewHindiHmongHungarianIcelandicIgboIndonesianIrishItalianJapaneseJavaneseKannadaKazakhKhmerKoreanKurdishKyrgyzLaoLatinLatvianLithuanianLuxembourgishMacedonianMalagasyMalayMalayalamMalteseMaoriMarathiMongolianMyanmar (Burmese)NepaliNorwegianPashtoPersianPolishPortuguesePunjabiRomanianRussianSamoanScots GaelicSerbianSesothoShonaSindhiSinhalaSlovakSlovenianSomaliSpanishSundaneseSwahiliSwedishTajikTamilTeluguThaiTurkishUkrainianUrduUzbekVietnameseWelshXhosaYiddishYorubaZulu

AfrikaansAlbanianAmharicArabicArmenianAzerbaijaniBasqueBelarusianBengaliBosnianBulgarianCatalanCebuanoChichewaChinese (Simplified)Chinese (Traditional)CorsicanCroatianCzechDanishDutchEnglishEsperantoEstonianFilipinoFinnishFrenchFrisianGalicianGeorgianGermanGreekGujaratiHaitian CreoleHausaHawaiianHebrewHindiHmongHungarianIcelandicIgboIndonesianIrishItalianJapaneseJavaneseKannadaKazakhKhmerKoreanKurdishKyrgyzLaoLatinLatvianLithuanianLuxembourgishMacedonianMalagasyMalayMalayalamMalteseMaoriMarathiMongolianMyanmar (Burmese)NepaliNorwegianPashtoPersianPolishPortuguesePunjabiRomanianRussianSamoanScots GaelicSerbianSesothoShonaSindhiSinhalaSlovakSlovenianSomaliSpanishSundaneseSwahiliSwedishTajikTamilTeluguThaiTurkishUkrainianUrduUzbekVietnameseWelshXhosaYiddishYorubaZulu

Text-to-speech function is limited to 200 characters

Options : History : Feedback : Donate
Close


Resipi Kuih Onde-Onde Sedap & Lembut, Ada Tips Supaya Kuih Tahan Lama & Tak Cepat Basi

Kuih onde-onde sentiasa menjadi pilihan ramai sebagai pencuci mulut ketika berbuka di bulan Ramadan. Kalau pergi bazar, memang wajib beli onde-onde ni.
Tapi katanya sekarang di bazar, mana-mana gerai beratur panjang termasuk gerai kuih. Jadi apa kata jom cuba buat sendiri kat rumah, mudah je nak buat rupanya!
Baca juga: Resipi Koktail Buah Campur, Ringkas Tapi Sangat Sedap & Menyegarkan Tekak
CARA BUAT KUIH ONDE-ONDE MUDAH, SEDAP & LEMBUT
Bahan-bahan membuat onde-onde:

2 cawan tepung pulut
2 sudu besar tepung gandum
1 cawan atau lebih air daun pandan + sedikit pewarna hijau
Seketul gula melaka (dipotong dadu)
Sedikit garam
1/2 biji kelapa parut (ditambah sedikit garam)

Cara-cara membuat onde-onde:
1. Satukan tepung pulut, tepung gandum dan garam di dalam satu bekas.
2. Tuangkan air pandan yang sudah dicampur pewarna hijau, tuangkan sedikit demi sedikit sambil menguli adunan tadi.
3. Uli sehingga adunan sebati dan tidak melekat di tangan serta boleh dibulat-bulatkan.

4. Ambil doh sebesar ibu jari dan leperkan.
5. Letakkan gula melaka di bahagian tengah dan bulat-bulatkan doh.

6. Buatkan adunan tadi sehingga habis dan susun di atas dulang yang sudah ditabur dengan sedikit tepung gandum.

7. Didihkan air di dalam periuk, masukkan kuih ke dalam air yang sedang mendidih.
8. Biarkan sehingga kuih tadi timbul di permukaan air seketika, kemudian boleh diangkat dan ditoskan airnya.
9. Selepas itu golekkah kuih tadi di atas kelapa parut.
Tips: Kukus kelapa seketika supaya onde-onde tahan lama dan tidak cepat basi.
Kredit: Ayza Nur


Resipi Kuih Penyaram Guna Sukatan Cawan, Ini Tips Hasilkan Kuih Yang Cantik!

Jangan tertukar ya di antara kuih penyaram dan kuih peneram. Bukan sahaja nama yang hampir serupa, malah warna dan rasa juga hampir sama kerana kedua-dua kuih ini berasaskan gula merah.
Namun begitu, rupa dan bentuk kedua-dua kuih ini jauh berbeza. Selain itu, yang membezakannya juga adalah bahan santan yang digunakan dalam resipi kuih penyaram.
Kalau perasan, kuih ini cantik bentuknya dan licin berkilat kan? Bukan mudah untuk menghasilkan sebegitu rupa. Ada tipsnya yang perlu diikuti barulah hasilnya cantik.
Jika ada yang nak cuba buat sendiri di rumah, boleh lihat resipi hasil perkongsian dari Norhamah Said di bawah. Selamat mencuba!
CARA BUAT KUIH PENYARAM
Untuk gula merah, sebelum masukkan dalam adunan perlu masak atas dapur dengan sedikit air sehingga gula larut. Untuk elakkan berketul dan lebih mudah sebati dengan adunan.

Bahan yang diperlukan:

1 cawan gula merah (masak dengan sedikit air sehingga larut)
1 bungkus tepung beras
2 cawan tepung gandum
1 cawan gula putih
100 ml santan
Air secukupnya
Minyak untuk menggoreng

Cara penyediaannya:
1. Sediakan bekas yang sesuai untuk adunan.
2. Satukan tepung beras, tepung gandu, gula putoh dan santan ke dalam bekas. Gaul sebati.
3. Masak gula merah atas dapur sehingga larut sepenuhnya, sejukkan sebentar.
4. Kemudian masukkan dalam adunan tadi dan gaul sebati.
5. Masukkan air sedikit demi sedikit ke dalam adunan dan gaul sehingga sebati serta tak berketul.

6. Pastikan adunan tidak terlalu cair.
7. Jika mahu hasilkan kuih yang cantik, buat bancuhan pada waktu malam dan simpan dalam peti sejuk.
8. Esoknya, panaskan minyak dalam kuali dan sedia untuk digoreng.

9. Cara menggorengnya, sendukkan adunan guna senduk bulat dan tuang ke atas kuali secara menegak dan perlahan-lahan.
10. Biarkan adunan turun ke dalam minyak sikit-sikit sehingga adunan tu membulat sendiri dalam kuali.

11. Dan kemudian boleh balikkan.

12. Bila dah garing dan warna menjadi coklat gelap, boleh angkat dan toskan.
Sedia untuk dihidangkan.

Tips:

Jika kuih tak kembang semasa menggoreng, tambah sedikit gula (1-2 sudu makan) dalam adunan dan kacau sebati.
Bancuhan jangan terlalu cair atau terlampau pekat.

Kredit: Norhamah Said
Baca juga: Resipi Tepung Bungkus Lemak & Lembut, Kuih Tradisi Kegemaran Ramai Sepanjang Zaman


Resipi Kuih Sagu Merah Paling Senang, Tak Perlu Masak Dulu Baru Kukus

Siapa suka kuih sagu merah? Biasanya kita rebus dulu sagu, kemudian baru dikukus. Jika ikut resipi ini, tak perlu susah-susah nak masak sagu, terus kukus saja! Mudah kan?
Jangan risau, hasilnya tetap sama walaupun berbeza cara. Sagu tetap menjadi merah jernih, tak nampak langsung ‘putih’ sagu itu.
Jom kita cuba buat menggunakan resipi yang telah dikongsi oleh Puan Zuhara di bawah. Selamat mencuba!
Baca juga: Resepi Badak Berendam, Kuih Legend Orang Pantai Timur Yang Lemak Manis!
Resipi Kuih Sagu Merah
Bahan-bahan:

Sagu setengah cawan
Gula 5 sudu
Kelapa parut
Garam
Pewarna ros

Cara-cara:
1. Gaulkan kelapa parut dengan garam. Kemudian kukus sekejap, letakkan dalam pinggan dan ketepikan seketika. (Jika ikut cara ini, kelapa parut akan lebih tahan lama dan lambat basi)
2. Bilas sagu dan rendam dengan pewarna ros selama 1 jam setengah.
3. Bila siap rendam, toskan dan letak dalam satu bekas. Tambahkan gula dan kacau. Jika suka manis, lebihkan gula.
4. Sudukan ke dalam acuan dan kukuskan selama 25 hingga 30 minit.

5. Selepas siap kukus, gaulkan dalam kelapa tadi.
6. Satu adunan ini boleh dapat dalam 13 biji kuih. Selamat mencuba!

Kredit resipi: Zuhara JN
Baca juga: Agar-agar Kelapa, Sedapnya Kalau Makan Sejuk-Sejuk, Jom Cuba Buat Hari Ini!


Resipi Kuih Seri Muka Turun Temurun Yang Lembut Dan Wajib Dicuba

Kuih seri muka adalah salah satu kuih tradisional negara Malaysia. Ia juga sesuai dijadikan menu sarapan pagi atau minum petang.
Resipi yang dikongsi oleh Mr.Ali ini merupakan resipi turun temurun. Bila cakap pasal resipi yang lama sudah semestinya rasa kuih itu dapat mengimbau kenangan lama.
Kuih Seri Muka Topping Lembut

Bahan-bahan:

4 cawan beras pulut
2 cawan santan cair
4 cawan santan pekat + 2 sudu teh garam (Dah masukkan garam terus asingkan 2 cawan untuk pulut dan 2 cawan untuk topping)
5-6 helai daun pandan
2 biji telur gred A
1 cawan gula
1 cawan tepung gandum

Cara memasak bahagian pulut:

4 cawan beras pulut (dibasuh). Dah selesai basuh rendamkan dengan 2 cawan santan cair selama 30 minit.
Selepas 30 minit rendam, simpulkan daun pandan dan kukus selama 30 minit.
Dah kukus selama 30 minit, masukkan 2 cawan santan pekat.
Ratakan santan dan kukus lagi selama 10 minit.

Cara memasak bahagian topping:

Kisar halus 5-6 helai daun pandan + 1 cawan air.
Dah kisar, sila tapis . Bila tapis kita akan dapat lebih kurang 2 cawan air pandan. Ketepikan.
Seterusnya, masukkan 2 biji telur gred A, kacau sekejap.
Masukkan 1 cawan gula, 1 cawan tepung gandum, 2 cawan air pandan dan 2 cawan santan pekat.
Kacau sehingga sebati. Dah sebati masukkan 1 sudu kecil pewarna hijau & 1 sudu kecil pewarna kuning.
Masakkan topping ini atas api perlahan sampai berwap dalam 2 minit. Pastikan guna api perlahan. Ini untuk dapatkan tekstur licin.
Tutup api dan tuang ke atas pulut tadi. Sambung kukus selama 30-40 minit sehingga masak.
Api pastikan perlahan. Kalau api kuat, topping akan jadi berkedut.
Dah masak, sila sejukkan selama 20 minit dan masukkan dalam peti selama 30 minit lagi dan sedia untuk dipotong.

Mudah sangat nak pastikan tekstur licin. Selamat mencuba!
Baca juga:
Kuih Lopes Cara Mudah Dan Pantas, Sedap Buat Minum Petang


Resipi Kuih Tiram Rangup & Berlemak, Guna 3 Bahan Je Dah Siap!

 PENULIS
myResipi

 KATEGORI
Artikel

 POSTED ON
2020-07-26 17:24:16

Kuih tiram atau kuih lidah buaya ni merupakan kuih melayu tradisional Melayu Brunei yang masih boleh didapati di seluruh Malaysia. Kuih ni sesuai sangat untuk dimakan waktu minum petang sambil dihidang dengan teh o panas buat seisi keluarga. Cara nak buatnya pun senang, hanya guna 3 bahan je! Ikut je resipi yang Mas Cotek kongsikan di laman facebook miliknya.

Kredit: Mas Cotek
Bahan-bahan:

1/2 kg tepung gandum
1 sudu teh garam
2-3 sudu minyak masak
Air

Bahan Layer:

Minyak
Tepung ubi

Cara-cara:
1. Campurkan tepung gandum, garam dan minyak masak. Ramas-ramas sehingga berderai menggunakan hujung jari.

Kredit: Mas Cotek

2.  Masukkan air sedikit-sedikit sehingga doh sudah tidak melekat di tangan dan di besen.

Kredit: Mas Cotek

3. Uli lagi doh dalam 10 minit sehingga ia menjadi lembut. Kemudian, bahagikan doh kepada 4 bahagian.

Kredit: Mas Cotek

4. Taburkan sikit-sikit tepung pada papan pencanai untuk mengelakkan doh daripada melekat di papan. Kemudia, mula untuk canaikan doh.

Kredit: Mas Cotek

5. Untuk menghasilkan pes atau layer pula, masukkan tepung ubi sehingga teksturnya menjadi likat. Kemudian, masukkan minyak sikit-sikit.

Kredit: Mas Cotek

6. Gunakan bahan layer tadi dan ratakan pada doh yang sudah dicanai tadi.

Kredit: Mas Cotek

7. Kemudian, mula untuk menggulung kesemua doh. Selepas siap menggulung, potong doh dalam anggaran 1/2 inci.

Kredit: Mas Cotek

Kredit: Mas Cotek

8. Ambil 1 bahagian yang dipotong tadi, tekan menggunakan jari dan kemudian canaikan sehingga menjadi leper. Lakukan untuk kesemua doh yang lain.

Kredit: Mas Cotek

Kredit: Mas Cotek

9. Panaskan minyak dan mula menggoreng. Gunakan lidi untuk membuka kelopak-kelopak tiram tadi. Lakukan dengan teliti supaya hasilnya akan menjadi lebih cantik!

Kredit: Mas Cotek

10. Toskan dan biar untuk seketika. Tunggu sehingga kuih tiram sejuk kemudian baru boleh digaul dengan gula.

Kredit: Mas Cotek

Kredit: Mas Cotek

Kredit: Mas Cotek

Siap! Selamat mencuba!


Resipi Kulit Popia Basah Untuk Niaga, Perap Semalaman Tekstur Jadi Lebih Cantik & Licin!

Rupanya mudah saja nak buat sendiri kulit popia basah yang lembut. Kalau diperap semalaman dohnya, tekstur akan jadi lebih cantik dan licin.
Kulit popia basah ni nak tak nak kena buat sendiri, berbeza kulit popia goreng yang mudah dibeli dan ada dijual di pasaraya.
Ikut saja resipi dan cara-cara yang dikongsikan oleh Puan Rabiatul Adawiyah Binti Samsudin di bawah.
Cara Buat Kulit Popia Basah
“Siapa suka makan kulit popia? Kulit ni boleh buat popia basah, goreng, samosa, murtabak dan macam-macam kegunaan.
Ini saya buat untuk berniaga. Kalau bulan puasa biasa 15kg ke atas. Kadang-kadang sampai cecah 60kg sehari. Esok dah nak puasa boleh cuba buat untuk berbuka.
Saya versi selet saja tak gosok atas kuali dan tak guna putih telur dan cuka. Alhamdulillah masih lembut sangat.”
Bahan-bahan:

Tepung gandum sekilo (apa-apa cap pun boleh)
Air 600ml-900ml (anggaran saja)
Garam

Cara-cara:
1. Bancuh semua bahan macam nak buat cucur tapi air dikurangkan. Bancuhan tak terlampau cair dan tak terlalu pekat.
2. Perap 2 jam. Kalau nak tekstur lebih licin dan cantik. simpan dalam peti sejuk bawah lebih 4 jam hingga 8 jam atau semalaman. Tutup bekas dengan aluminium foil/plastik wrapping untuk elak permukaan atas tepung keras. Kulit pun rangup dan tak liat.

3. Selet atas kuali pan nonstick/ kuali popia.

Tips:

Guna api kecil saja. Jika selet tepung tak melekat tanda api terlampau panas. Jika selet dan tak boleh tarik dan melekat tanda kuali belum panas.
Gosok kuali dengan tepung dan sedikit minyak yang dioles pada kain bersih.

Sumber: Rabiatul Adawiyah Binti Samsudin
Baca juga: Kulit Popia Jadi Keras Kejung & Kering? Ini Cara Lembutkan Semula Guna Teknik Kukus


Jom Buat Kurma Almond London, Confirm Laku Keras

Jika ada lebihan kurma pada bulan Ramadan lepas, boleh cuba buat Kurma Almond London ini.
Caranya sangat mudah kerana tidak perlu dibakar menggunakan oven. Sedap pula tu!
Kalau hidang untuk tetamu yang datang beraya pasti ‘laku keras’. Siapa yang tak suka kurma pun dijamin akan suka bila makan.
Baca juga: Resipi Biskut Nutella Pods Mudah & Tak Perlu Bakar, Sedap & Jimat Masa!
RESIPI KURMA ALMOND LONDON
Bahan-bahan:

Buah kurma – buang biji
Badam – disangai
Peanut butter
Badam cincang – disangai
Butter
Coklat masakan atau apa-apa coklat yang anda sukai (dark chocolate compound/milk chocolate compound)

Cara-cara:
1. Ambil buah kurma, buangkan biji.
2. Masukkan peanut butter ke dalam kurma. Lebih mudah guna piping bag, paip saja ke dalam kurma. Kemudian letakkan badam ‘seketul’ yang sudah disangai. Ulang langkah pada semua kurma.
3. Kemudian letakkan dalam paper cup. Susunkan dalam loyang. Ketepikan seketika sementara kita cairkan coklat pula.
4. Cairkan coklat menggunakan teknik double boiler bersama sedikit butter.
5. Kemudian tuangkan sedikit coklat ke atas kurma tadi. Nak lebih mudah, ambil kurma dan celup ke dalam coklat. Kemudian letak di dalam paper cup. Boleh pilih cara yang anda sukai.

6. Taburkan sedikit badan cincang yang sudah disangai.
7. Sejukkan sehingga coklat mengeras dan siap!
8. Simpan dalam bekas kedap udara supaya tidak lemau. Selamat mencuba!

Kredit resipi dan gambar: Melinda Siah
Baca juga: Biskut Snow Nestum, Tak Perlu Bakar Tapi Tetap ‘Crunchy’ & Tak Muak!


Resipi ‘Laksa Express’ Guna Sardin Tin, Sekejap Je Dah Siap Masak

Mudahnya resipi laksa express ni, senang sangat nak buat. Sesuai dibuat jika ada tetamu yang datang rumah secara ‘mengejut’. Serba salah kalau nak hidangkan air sahaja kan, mesti wajib ada satu makanan berat. Jom save resipi ni siap-siap, mudah bila nak masak nanti. Selamat mencuba!
Baca juga: Beribu Pek Sudah Terjual, Peniaga Ini Kongsi Resipi Laksam Jualannya Yang Laku Keras
CARA BUAT LAKSA EXPRESS GUNA SARDIN TIN
Bahan-bahan:

1 tin besar ikan sardin (saya guna mackerel)
Asam keping
3 sudu cili boh (kuantiti mengikut tahap kepedasan yang diingini)
Daun kesum
Belacan (jika suka)
Sedikit sos ikan
Garam secukup rasa
Laksa basah

Cara-cara:

Lenyekkan ikan sardin bersama sosnya (guna blender pun boleh).

Tumis cili boh dan asam keping.
Masukkan ikan sardin yang sudah dilenyek tadi bersama daun kesum.
Sukat air menggunakan tin sardin, letak dalam 3 atau 4 tin sahaja jika nak kuah pekat.

Masak atas api perlahan selama 20 hingga 25 minit sebab nak bagi rasa asam keping. Kalau guna api sederhana, masak selama 5 minit sahaja.

Sedia untuk dihidangkan bersama telur rebus, potongan cili, bawang, timun dan limau kasturi.

Selamat mencuba!

Kredit: Sha Aishah


Resipi Laksa Kuah Lemak Putih Kelantan, Jom Cuba Masak Kalau ‘Mengidam’

Laksa Kuah Putih tidak asing lagi dalam kalangan orang Kelantan. Tapi buat orang ‘luar’ Kelantan pasti ada yang tidak pernah merasainya.
Kuahnya yang berwarna putih dan pekat, malah terasa lemak ikannya akan memikat hati sesiapa saja!  Dimakan pula dengan ulaman dan sambal belacan.
Kalau ada yang teringin nak rasa, tak perlu pergi jauh ke Kelantan semata-mata untuk menikmatinya. Jom buat sendiri saja menerusi resipi hasil perkongsian daripada Roselinda Jd di bawah.
Baca juga: Rahsia Laksam Lembut Elok Bergulung, Kukus Guna Pinggan Plastik Je
RESIPI LAKSA KUAH PUTIH KELANTAN

RESIPI KUAH PUTIH
Bahan-bahan:

5 ekor ikan kembung
2 asam keping
1 biji bawang besar
3 ulas bawang putih
1 ketul kecil halia
½ sudu makan lada hitam
1 sudu teh garam
1 ½ kotak santan
2 cawan air

Cara-cara:
1. Rebus ikan, letakkan juga garam dan asam keping. Selepas siap rebus, asingkan isi dan tulang ikan kemudian kisar bersama 2 cawan air rebusan ikan tadi. Tapiskan dan simpan airnya. Kisar tulang ikan menggunakan air rebusan yang disimpan tadi.
2. Kisar bawang besar, halia, bawang putih dan lada hitam.
3. Dalam periuk, campurkan isi ikan, bahan kisar, santan, air, garam dan asam keping.
4. Masak dan sentiasa kacau sehingga mendidih perlahan dan kuah pekat.
5. Perasakan dengan garam dan gula secukup rasa.
6. Dah siap laksa kuah lemak Kelantan. Sedia untuk dihidangkan bersama laksa yang sudah direbus, ulam-ulaman dan sambal belacan.

Baca juga: Cara Lembutkan Laksa Dengan Cepat, Rebus 10 Minit Je Tak Perlu Lama
RESIPI SAMBAL BELACAN
Bahan-bahan:

2 cili merah
10 cili padi
½ sudu teh garam
1 sudu teh belacan
1 limau nipis

Cara-cara:
1. Tumbuk semua bahan kecuali limau. Bila semua bahan dah lumat, perahkan limau.
Bahan-bahan ulam:

1 ikat daun selom
5 batang kacang panjang
1 ikat daun kesum
1 kuntum bunga kantan
1 mangkuk taugeh

Hiris halus semua ulam.

Kredit resipi dan gambar: Roselinda Jd
Baca juga: Buat Sendiri Nyonya Curry Laksa Di Rumah, Tak Sedar Makan Tambah Berpinggan-Pinggan!


Resipi Laksa Penang Ala-Ala Aeon, Pekat Padu Dan Confirm Puas Hati!

 PENULIS
myResipi

 KATEGORI
Artikel

 POSTED ON
2020-08-14 02:33:17

Selalu bila membeli belah di Pasaraya Aeon, pasti ramai yang akan bersinggah di Food Court untuk menjamu laksanya yang menyelerakan! Kuahnya yang sangat pekat dan padu menjadikan menu ini popular dalam kalangan pengunjung pasaraya Aeon, Bagi yang ingin cuba membuat laksa yang lebih kurang sama rasanya dengan laksa di Aeon, ini ada cara-caranya. Anda sudah tidak perlu susah-susah berkunjung ke sini hanya untuk menjamu laksanya. Ikuti perkongsian resipi ini dari Hajal Aishah Zakirai menerusi laman Facebook.

Kredit: Hajal Aishah Zakirai
Bahan-bahan:

3 biji Bawang
Belacan
Pes asam
1 tin sardin (bersama sosnya)
1 tin sardin (dibuang sosnya)
Asam keping
Bunga kantan
Daun kesum
Garam dan gula secukupnya
Perasa
Fishball (atau boleh tambah hiasan lain mengikut citarasa sendiri)

Kredit: Hajal Aishah Zakirai

Cara-cara:

Masukkan bawang, belacan, pes asam pedas ke dalam pengisar. Kemudian masukkan 2 tin sardin yang telah disediakan tadi ke dalamnya. Kisar sehingga semua bahan halus.

Setelah siap mengisar, masukkan semua bahan kisar tadi ke dalam periuk. Kemudian masukkan asam keping, bunga kantan dan daun kesum.

Masukkan air mengikut kepekatan yang diingini dan masak sehingga mendidih.

Kredit: Hajal Aishah Zakirai

Apabila sudah mendidih, masukkan garam dan gula secukupnya bersama dengan perasa. Kemudian masukkan fishball yang disediakan tadi dan kemudian kacau kuah hingga sebati.

Kredit: Hajal Aishah Zakirai
Kemudian masukkan hiasan atas laksa. Untuk hiasan, terpulang mengikut citarasa sendiri

Kredit: Hajal Aishah Zakirai

Siap untuk dihidang!

Kredit: Hajal Aishah Zakirai
Mudah dan cepat kan cara membuat kuah laksa ni? Selamat mencuba!


Resipi Laksa Sardin Tin, Sedap Dia Kalah Kedai Kopitiam Lain

Teringin nak makan laksa yang sedap macam kat kedai kopitiam? Apa kata jom cuba buat sendiri je laksa sardin tin yang mudah dan sedap hasil perkongsian oleh Noratiqah Nordin di bawah.
Cara Buat Laksa Sardin Tin
Bahan kuah:

2 tin sardin
4 biji bawang merah
3 ulas bawang putih
Sedikit belacan
2 ketul kiub ikan bilis
2 senduk cili kering yang d blend
2 bunga kantan
3 ikat daun kesum
4 keping asam keping yang besar
Garam secukup rasa
Gula secukup rasa

Cara-cara:
1. Kisar bawang merah, bawang putih, 1 tin sardin besar, tin sardin kecil hancur kasar saja.

2. Dah siap kisar, masukkan ke dalam periuk.

3. Masukkan cili kisar 3 senduk. Kacau rata.

4. Masukkan air mengikut kepekatan yang diigini.

5. Masukkan sardin hancur kasar.

6. Letakkan 2 ketul kiub ikan bilis.

7. Masukkan daun kesum.

8. Masukkan bunga kantan.

9. Masukkan asam keping.

10. Perasakan dengan garam dan gula.

11. Masak sehingga mendidih dan cukup masak.

12. Siap untuk dihidang!

Selamat mencuba!

Kredit: Noratiqah Nordin


Resipi Laksam Homemade Guna Sukatan Cawan, Mudah & Sedap!

 PENULIS
myResipi

 KATEGORI
Artikel

 POSTED ON
2020-07-23 08:50:42

Petang-petang ni mesti seronok makan laksam panas-panas. Tapi sekarang ni susah pulak nak cari laksam dekat kedai-kedai kan? Haa takpe, jangan risau! Tak susah pun, cuma gunakan sukatan cawa dan beberapa bahan je lagi. Jom kita tengok resipi yang dikongsikan oleh CT Liz di Facebook.
Penyediaan Mi Laksam
Kredit: CT Liz Kitchen
Bahan-bahan:

1 1/2 cawan tepung beras
1/2 cawan tepung gandum
3 1/2 cawan air
1/2 sudu kecil garam

Cara-cara:

Satukan kesemua bahan, kacau sehingga adunan tak berketul. Lepas kacau, tapis adunan.
Panaskan pengukus. Letakkan tudung periuk didalam kukusan.
Oles tudung periuk dgn sedikit minyak masak. Kemudian masukkan 2 senduk bancuhan ke atas tudung periuk tadi dan kukus sehingga masak.

*Adunan masak dalam 2-3 minit. Angkat dan biarkan seketika, baru gulung. Ulang langkah sehingga adunan habis.
Penyediaan Kuah

Kredit: CT Liz Kitchen
Bahan-bahan:

Ikan kembong 8 ekor
Santan segar
1/2 sudu besar lada hitam
1 1/2 sudu besar gula
3 ulas bawang putih
1 labu bawang besar
Ajinomoto (optional)
Garam secukupnya
Air secukupnya
2 keping asam keping

Cara-cara:

Rebus ikan bersama asam keping dan garam, kemudian ambil isi ikan dan blend kan bersama bawang putih, bawang merah dan lada hitam.
Campur semua bahan ke dalam periuk, kemudian kacau sehingga mendidih.

Penyediaan Ulam & Cili

Kredit: CT Liz Kitchen
Bahan-bahan:

Kacang panjang (dihiris)
Bunga kantan (dihiris halus)
Taugeh
Timun (dihiris panjang)
Kubis (dihiris halus)
2 sudu besar pes cili kering
2 sudu besar minyak masak

Cara-cara:

Tumis sampai pecah minyak. Baru masukkan sedikit garam dan gula.
Tutup api, kemudian buang lebihan minyak tersebut.

Siap! Selamat mencuba!

Kredit: CT Liz Kitchen


Resipi Lala Masak Kam Heong Ala Restoran Cina, Guna Bahan Mudah Je!

Pelbagai resepi lala yang kita boleh cuba, salah satunya adalah resipi lala masak kam heong yang sedap dan mudah untuk disediakan.
Pastikan anda menggunakan lala yang segar kerana ia akan mengeluarkan rasa manis dan seterusnya menghasilkan masakan yang enak.
Lala tidak perlu dimasak terlalu lama kerana akan menyebabkan isinya liat. Sebab itu lala perlu dimasukkan pada langkah yang terakhir.
Jom kita cuba resipi yang telah dikongsikan oleh Saudari Warong Wak Misai di bawah.
Baca juga: Petua Cuci Kerang & Lala Supaya Mudah Terbuka, Hilang Segala Pasir & Selut
Resipi Lala Masak Kam Heong
Bahan-bahan:

Bawang besar – dicincang
Bawang putih – dicincang
Halia – hiris memanjang
Cili padi 3 atau 4 biji – dihiris
Daun kari
Lala 1/2 kg

Bahan-bahan pes:

Serbuk kari 1 ½ sudu besar
Sos cili 2 sudu besar
Sos tiram 1 sudu besar
Kicap ABC 2 sudu besar
Kicap manis 2 sudu besar
Gula 1/2 sudu kecil (optional)

Cara-cara memasak:
1. Tumiskan bawang besar, bawang putih, halia dan cili padi yang sudah dihiris. Kemudian masukkan daun kari.
2. Bancuhkan serbuk kari, sos cili, sos tiram, kicap ABC, kicap manis dan gula. Gaul rata sehingga menjadi pes.
3. Masukkan bancuhan pes ke dalam kuali. Gaul rata.
4. Kemudian masukkan lala serta tuangkan sedikit air, jangan banyak kerana lala akan mengeluarkan airnya sendiri juga.
5. Gaul sebati dan sedia untuk dihidangkan. Selamat mencuba!

Kredit resipi dan gambar: Warong Wak Misai
Baca juga: Jom Cuba Resipi Lala Masak Serai Untuk Berbuka, Satu Keluarga Makan Berselera!


Jom Cuba Resipi Lala Masak Serai Untuk Berbuka, Satu Keluarga Makan Berselera!

Aneka resepi lala yang kita boleh cuba, salah satunya adalah resepi lala masak serai yang sedap dan mudah untuk disediakan.
Pastikan anda menggunakan lala yang segar kerana ia akan mengeluarkan rasa manis dan seterusnya menghasilkan rasa yang enak.
Lala tidak perlu dimasak terlalu lama kerana akan menyebabkan isinya liat. Sebab itu lala perlu dimasukkan pada langkah yang terakhir.
Jom kita cuba resipi yang telah dikongsikan oleh Saudari Ariana Sofia Ahmad di bawah.
Baca juga: Petua Cuci Kerang & Lala Supaya Mudah Terbuka, Hilang Segala Pasir & Selut
RESEPI LALA MASAK SERAI
Bahan-bahan:

1 kg lala (dibasuh bersih)
6 sudu besar cili giling
8 batang cili api (merah + hijau) – ditumbuk kasar
4 biji bawang merah – dicincang halus
5 ulas bawang putih – dicincang halus
2 sudu besar sos cili
2 sudu besar sos tiram
2 sudu besar sos ikan
5 sudu besar sos cili thai
3 batang serai – dihiris halus
2 batang daun ketumbar (hiasan)

Cara memasak:
1. Mula-mula panaskan minyak dalam kuali. Tumis bawang merah dan bawang putih sehingga naik bau.

2. Apabila bawang bertukar kekuningan, masukkan serai dan tumis lagi.

3. Masukkan cili api dan kacau sebati sehingga naik bau serai.

4. Kemudian masukkan cili giling. Tumis sehingga pecah minyak.

5. Masukkan sos cili, sos cili Thai, sos ikan dan sos tiram. Kacau sebati sehingga kuah mendidih.

6. Bila kuah dah mendidih, masukkan lala dan kacau sehingga sebati dengan kuah.

7. Masak sehingga kuah menjadi pekat tapi jangan sampai kering.

8. Taburkan dengan daun ketumbar yang telah dihiris. Daun ketumbar ni baunya sedap dan boleh menambah selera untuk makan.

9. Siap untuk dihidangkan, selamat mencuba!

Kredit: Ariana Sofia Ahmad
Baca juga: Resepi Lala Masak Hoisin Simple Tapi Sedap, Campak-Campak Dah Siap!


Resipi Lempeng Kelapa Legend, Simple Tapi Sedap

Siapa yang sempat merasa lempeng kelapa nenek kita masak dulu-dulu pada waktu pagi atau petang? Rasanya sedap bukan main sedangkan bahan-bahan yang digunakan sangatlah ringkas.
Makan panas-panas lagi membuka selera. Kalau tiba-tiba terasa nak makan lempeng, jom cuba buat dengan menggunakan resipi perkongsian oleh Azizah Ali di bawah. Makan cicah kari pun sedap, nak makan begitu sahaja pun tetap sedap. Selamat mencuba ya!
Resipi Lempeng Kelapa Legend
Bahan-bahan:

1 cawan tepung gandum
2 cawan kelapa muda parut
1/4 cawan santan
1 cawan air kelapa @ air biasa pun boleh
Garam secukup rasa

Cara-cara:
1. Satukan semua bahan dan kacau sebati.

2. Panaskan kuali dan selamat melempeng.

Kredit: Azizah Ali